qundao/data-zh-poetry huggingface dataset:
道士
作者：庞嵩
朝代：明

碧山逢羽客，宝鼎爇琪林。尔欲传丹诀，吾将语道心。
郴州桥
作者：庞嵩
朝代：明

舠沿郴水北，五虹跨长江。岂无泷滩迅，险石如宜章。行行出江口，迤东岐桂阳。吾直纵一苇，顺流赴衡湘。水滨勿惊鸥，与尔机相忘。
酌定心泉
作者：庞嵩
朝代：明

跏趺瞿昙石，对酌定心泉。中心本自定，岂藉泉涓涓。常感固常寂，顺应通自然。岂能作槁木，岂能息无烟。可以纳大麓，可以门市廛。雅歌莅兵甲，端坐波涛颠。静定动亦定，请诵程子篇。
采莲曲
作者：庞嵩
朝代：明

送春归，短葛换罗衣，城南城北花正飞。寻芳直探若耶浦，欸乃歌长杂鸣橹。渚莲叶绿花殷红，欲采不采心徒苦。心徒苦，去去频回驻。忆昔相期花信风，花开顿觉年迟暮。年光迟暮祇惊花，馨香那得似侬家。外直中通尘不染，蕣英肯与斗繁华。蕣英朝暮间，转盼纷成雪。侬独抱贞姿，流丹霞满颊。何兹却违兹，相逢知几时。玉臂花根藕，百折惜连丝。白月不常好，白露不常滋。明日有花重可采，何事流连归去迟。啼鵙催佳节，倦翼莫须歇。毕星好雨箕好风，牛女年年会且逢。夫君之裘今蒙茸，屈指归期在信宿，岂隔溪山千万重。
重登燕子矶
作者：庞嵩
朝代：明

燕子矶头老燕飞，阅穷金舄与绯衣。几人解绂归山后，白发重来上翠微。
金晶岩
作者：庞嵩
朝代：明

晴林漏疏日，下荡岩光连。入观悟明水，出盼罗诸天。青牛幸一过，百世非无缘。睡法传希夷，愿借凭虚眠。云笙肃高调，霓裳舞翩跹。翻身入蓬莱，悠然对群仙。
钱济川奏最北上
作者：庞嵩
朝代：明

霜蹄趋冀北，玉殿迥天开。六善躬敷奏，重瞳首屡回。乡关曾不念，国本藉深培。细酌杯中物，称诗咏有莱。
锦岩得时字
作者：庞嵩
朝代：明

仙山仙侣莫春时，短袷长筇信所之。峰引大科丹穴古，阁联广朗白云垂。苇航觉岸谁登早，玉带空门愧解迟。欲语无穷千古意，枕流聊复傲皇羲。
镇海楼九日
作者：庞嵩
朝代：明

侧帽风高百粤秋，倚栏人在五层楼。元龙气宇吞湖海，孟老风情蔓野丘。对菊自宜樽酒乐，感时谁独抒婺忧。妖氛幸廓天如洗，一羽逍遥十二洲。
镇海楼避暑二首
作者：庞嵩
朝代：明

山上巍城城上楼，俯吞珠海挹丹丘。晓分若木三更日，雨送桄榔六月秋。库耸云端擎宝黛，印浮江面浣清流。漫从直北论邹鲁，且看天南别有洲。危楼百尺倚天开，粤国谁分重镇来。万里山光庾岭合，千年海气虎门回。北郊翠引呼鸾道，西浦平连朝汉台。最喜登临无限意，弦歌隐隐桑麻隈。
镇海楼避暑二首·其一
作者：庞嵩
朝代：明

山上巍城城上楼，俯吞珠海挹丹丘。晓分若木三更日，雨送桄榔六月秋。库耸云端擎宝黛，印浮江面浣清流。漫从直北论邹鲁，且看天南别有洲。
镇海楼避暑二首·其二
作者：庞嵩
朝代：明

危楼百尺倚天开，粤国谁分重镇来。万里山光庾岭合，千年海气虎门回。北郊翠引呼鸾道，西浦平连朝汉台。最喜登临无限意，弦歌隐隐桑麻隈。
镜林泛舟
作者：庞嵩
朝代：明

澄渟开一鉴，树色隐秋光。暑气晨迎涤，柔飔晚送凉。扁舟荡兰桨，淼淼蒹葭苍。美人浑在望，疑隔水中央。
闻大成乐
作者：庞嵩
朝代：明

大音久不作，干羽云潜凋。慨无札观鲁，喜有齐闻韶。获麟遽穷泣，仪凤安可招。聊为语师挚，于焉托颜瓢。苟得行武城，莞尔良逍遥。岂图千载下，俎豆崇累朝。礼明乐具举，情备文亦昭。合止谐祝圉，升歌间笙箫。两阶列籥翟，万武扬飘绡。美善见韶箾，揖逊亲唐尧。昔曾俨对越，奏假凝焄蒿。今来谒庭庑，钧天闻青霄。岂徒象删述，德迈功前超。生民绍物轨，百王式宗标。邈予寄遐想，旷世神交遥。愿言继忘味，岂曰知音寥。
闻大成乐
作者：庞嵩
朝代：明

玑台树玉表，影远肖其形。怀哉百世遥，能否见韶英。沨沨听遗响，所喜集大成。太和运元气，芳绪垂六经。吾将绘天地，荡荡谁能名。
闻官军平倭
作者：庞嵩
朝代：明

明皇驭寓绥群邦，海宇万里来越裳。蠢尔倭奴不自茹，敢窥惠涘连潮阳。况乃横戈纵深骛，莞东内瞰罗浮麓。九江水陷铁场摧，杀人如麻满溪谷。官军始战向源头，帷幄谁者诚疏谋。狼兵一败四千死，可怜蔽海僵尸流。倭奴得志扬扬去，声联广海群倭驻。横侵突劫踰几旬，帝怒赫然孰能恕。握戎幸有王将军，剪擒曾寇先声闻。倭奴竟落将军手，馘俘百级馀宵奔。一时渤海风波息，共说王戎功最硕。源头之耻聊刷之，旧地创残今衽席。将军树下休言功，滨滨京观未全封。备倭再整先朝略，浪静须防忽起风。
闻常邑诸耆老为建惺庵弟生祠复有啧啧以善政告予者答之
作者：庞嵩
朝代：明

大君即吾父，百姓为吾儿。天下本一家，爱敬无二歧。尽心尽吾职，岂敢他求知。吾祖耕鹿门，颇识民之依。愿推衣与食，忍见啼寒饥。虽有尧舜心，敢谓无其咨。偏反常棣华，愧乏甘棠枝。昔予忝京兆，民乃留生祠。惺弟按全浙，生祠重见之。兹予过常邑，行道传口碑。见予问同姓，述旧喜以悲。不有按治良，何以安流移。为建长生位，以系吾民思。徐氏实倡义，民心同秉彝。民风足徵厚，岂以笑貌私。寄谢诸父老，种德弘镃基。
闻浚城河喜而有述二首
作者：庞嵩
朝代：明

五岭三江会，星躔应斗牛。越佗分汉治，宫阙奠羊州。白云隆北镇，南汇海珠浮。文物驯开拓，衣冠入鲁邹。何年轻作改，城角斜分流。顿令风气泄，百疹生疵忧。穷极有变通，群公集嘉猷。东西引泉涧，合注城南陬。若臂抱心腹，若襟敛重裘。精淑自此完，祯福交来遒。人和挽地利，天时亦为谋。景山员维河，商业云孔修。姬周卜洛食，伊瀍亦绸缪。再拜贺吾广，永言遘鸿休。哲王重胥宇，山原慎陟降。远观阴阳宜，俯察泉流漾。地维缺可补，天工亦人相。吾广称名藩，带海森云障。世远桑田迁，抚时偶增怆。浚水交城流，回沙亦盘向。适兹甲子新，人物肇新创。况尔开贤科，继继魁名状。淑气回海滨，幽谷春融盎。
闻浚城河喜而有述二首·其一
作者：庞嵩
朝代：明

五岭三江会，星躔应斗牛。越佗分汉治，宫阙奠羊州。白云隆北镇，南汇海珠浮。文物驯开拓，衣冠入鲁邹。何年轻作改，城角斜分流。顿令风气泄，百疹生疵忧。穷极有变通，群公集嘉猷。东西引泉涧，合注城南陬。若臂抱心腹，若襟敛重裘。精淑自此完，祯福交来遒。人和挽地利，天时亦为谋。景山员维河，商业云孔修。姬周卜洛食，伊瀍亦绸缪。再拜贺吾广，永言遘鸿休。
闻浚城河喜而有述二首·其二
作者：庞嵩
朝代：明

哲王重胥宇，山原慎陟降。远观阴阳宜，俯察泉流漾。地维缺可补，天工亦人相。吾广称名藩，带海森云障。世远桑田迁，抚时偶增怆。浚水交城流，回沙亦盘向。适兹甲子新，人物肇新创。况尔开贤科，继继魁名状。淑气回海滨，幽谷春融盎。
闻莺
作者：庞嵩
朝代：明

筑室远城市，入山如未深。林坰有黄鸟，为我贻清音。欲拊来仪石，和之无弦琴。调高不可作，冥然谐素心。
阳逻觅小舠将如蕲州访顾日厓桂厓二丈不果
作者：庞嵩
朝代：明

巨舻扼长风，遄予觅小艇。美人在蕲阳，愿言一往省。逆风乱中流，浪翻不能竟。几年驰梦思，咫尺丰颜迥。耿耿饥渴怀，坐看江云暝。
陆口驿
作者：庞嵩
朝代：明

支流见陆口，云是醴陵河。去去入湘东，袁宜从此过。江湖仅分脊，车辅其如何。
陈唐山先生携寿觞邀同罗容所邝五岭何古林林艾陵四先生东山寺谈易
作者：庞嵩
朝代：明

出郭幽寻过野寺，小车沓沓往来轻。东山幄绕彤云合，北海樽倾紫气横。大药故应调火汞，尘编聊复究虚盈。相随独愧风雩咏，适意双禽也伴鸣。
陟飞云嵿
作者：庞嵩
朝代：明

跃出飞云嵿，人从天上行。八埏归一撮，千岳洞双明。有物都观我，还谁博爱生。欲乘云雨施，枯槁尽流形。
陠陀岩次钟梅村
作者：庞嵩
朝代：明

久负龙江约，俄鞭鹤驾行。金兰联旧会，玉宇肃秋清。寺隐岩扉合，香浮石磬鸣。共歌天保颂，千载祝皇明。
除夕
作者：庞嵩
朝代：明

冷落天关一草庐，没寻岁月又成虚。银灯坐剔三更候，竹爆偏惊一岁除。环堵岂应誇原宪，长门宁复赋相如。祇馀漏室元无愧，明暗何须为卜渔。
除夕二首
作者：庞嵩
朝代：明

驹隙驰风奈尔何，年光六十五回过。悬眸北阙恩光旧，回首南荒感慨多。云谷去年埋碧玉，天关今日忆行窝。无情最是风回雁，欲寄音书恁付那。宇宙吾家本自宽，谁将三广隔篱看。偏饶父子同舟话，况有师生伴岁寒。岂必送穷贻鬼笑，向来随分觉吾安。目中伎俩年年在，流水时光惜去湍。
除夕二首·其一
作者：庞嵩
朝代：明

驹隙驰风奈尔何，年光六十五回过。悬眸北阙恩光旧，回首南荒感慨多。云谷去年埋碧玉，天关今日忆行窝。无情最是风回雁，欲寄音书恁付那。
除夕二首·其二
作者：庞嵩
朝代：明

宇宙吾家本自宽，谁将三广隔篱看。偏饶父子同舟话，况有师生伴岁寒。岂必送穷贻鬼笑，向来随分觉吾安。目中伎俩年年在，流水时光惜去湍。
隐翠岩在黄龙洞最深处林翠盘郁径引泉带
作者：庞嵩
朝代：明

毋曰隐矣，莫予闻觏。川流斯逝，声谷传叩。
露筋祠二首
作者：庞嵩
朝代：明

谁谓乾坤正气无，碧筠苍柏岁寒孤。强羞孰与甘蛟喙，节老何妨任骨枯。烟袅春风晴俎豆，冰清明月照菰蒲。移舟暂过瞻祠貌，且把新题续旧图。恶草凶蛟世果无，嫂行怜汝一身孤。遗衣血化筋犹在，泣蚌愁深泪欲枯。汗竹几行光史册，浊泥千古浣青蒲。尘埃笑杀长安道，曾写昭君出汉图。
露筋祠二首·其一
作者：庞嵩
朝代：明

谁谓乾坤正气无，碧筠苍柏岁寒孤。强羞孰与甘蛟喙，节老何妨任骨枯。烟袅春风晴俎豆，冰清明月照菰蒲。移舟暂过瞻祠貌，且把新题续旧图。
露筋祠二首·其二
作者：庞嵩
朝代：明

恶草凶蛟世果无，嫂行怜汝一身孤。遗衣血化筋犹在，泣蚌愁深泪欲枯。汗竹几行光史册，浊泥千古浣青蒲。尘埃笑杀长安道，曾写昭君出汉图。
静院闻莺
作者：庞嵩
朝代：明

城隅真隐地，扫迹远逃名。坐到嚣尘寂，忽闻莺鸟鸣。金梭随柳转，玉律细风迎。宛奏咸和曲，浑疑广莫行。
题东晓
作者：庞嵩
朝代：明

桑榆收暮景，旸谷曙光升。日中盈就昃，既晦当复明。屈伸本循环，欲亨守其贞。
题何石川一苇所如卷次韵
作者：庞嵩
朝代：明

柳色晴分绿蘸川，风轻云淡雨馀天。冯夷狎对空明桨，赋客时开锦绣筵。缥缈洞箫舷外度，翩跹皋羽梦中缘。目穷烟岛扶胥路，肯逊苏家赤壁船。
题兰台号
作者：庞嵩
朝代：明

采芳游览遍湖山，万翠庭中独种兰。但得有人常入室，坐忘香里意相关。
题唐秀林卷
作者：庞嵩
朝代：明

生生自天性，山木昔尝美。胡乃交斧斤，继之群牧驶。幸兹日夜息，萌蘖见端倪。栽培滋息之，参天立可拟。吾心有良知，吾性即天理。生生固不息，养之惟在己。息息常存存，圣贤域可抵。唐君自树名，汝滋乃其字。自养还自滋，进进今未已。虽未登栋梁，亦可远棘枳。夏日苦炎蒸，凉阴足憩止。隆冬畏冱寒，岂随众芳萎。愿言永培根，浚源沃清泚。硕果种且蕃，千百传孙子。于以长秀林，仰之亦兴起。
题壁画
作者：庞嵩
朝代：明

峄阳之桐兮太古遗声，鼓南薰兮寄衷情。曲终忘言兮乐正深，知不知兮何庸心。
题壁画龙
作者：庞嵩
朝代：明

滚滚江波万顷寒，老龙腾跃出江干。鞭霆叱雨凌云驾，留得图形万古看。
题学觉堂次白沙韵
作者：庞嵩
朝代：明

圣学何学，天灵天觉。睿启颜愚，勇徵季诺。无知有知，不获乃获。虚室白生，澄源觱泼。蒲彀其张，虞机自跃。觉觉相承，后先率喝。意以神传，妙难口说。呼寐而醒，聊以提掇。
题扇勉林年侄培
作者：庞嵩
朝代：明

挥扇岂徒清汗暑，验时应自惜分阴。试看春过浑无几，已见炎蒸入葛襟。
题扇寄艾陵年兄
作者：庞嵩
朝代：明

天上故人应渐远，门前炎火却当炉。大和干转云何术，一握清风且自苏。
题扇面小景四首
作者：庞嵩
朝代：明

弦月发皎光，空波独澄碧。欲从素心人，共究无言易。对君君不言，坐我语不语。浮云敛太空，相看祇如许。江天渺茫茫，知音在何处。落指不成声，抱琴且归去。世路竞棼逐，末学多支离。生意本无言，春风上绿枝。
题扇面小景四首·其一
作者：庞嵩
朝代：明

弦月发皎光，空波独澄碧。欲从素心人，共究无言易。
题扇面小景四首·其三
作者：庞嵩
朝代：明

江天渺茫茫，知音在何处。落指不成声，抱琴且归去。
题扇面小景四首·其二
作者：庞嵩
朝代：明

对君君不言，坐我语不语。浮云敛太空，相看祇如许。
题扇面小景四首·其四
作者：庞嵩
朝代：明

世路竞棼逐，末学多支离。生意本无言，春风上绿枝。
题捕鱼图
作者：庞嵩
朝代：明

满目风波滚滚来，钓丝收捲放歌回。沽鱼买醉垂杨下，一枕南薰扫石台。
题斗洞
作者：庞嵩
朝代：明

直北三四星，祥光射南极。中有一老人，子孙布云奕。弧矢驰四方，文章烂奎壁。老人复何事，散发卧松石。朝汲丹霞浆，莫饮盘露滴。古洞盟千年，双凫驾飞舄。
题松谷
作者：庞嵩
朝代：明

年来佛隐山居寂，日对髯翁石凹深。已过翻涛鸣阵雨，忽来飞锡度跫音。空中有色咸归相，窍里通神本即心。解识定时无出入，不妨坐卧更沉吟。
题桥松晚翠卷
作者：庞嵩
朝代：明

青松何郁郁，山石何崔嵬。下有皤然翁，煮石丹霞隈。火烘六踰纪，鼎沸初一回。千年捣为脂，万年结成胎。皎皎碧玉翰，不以凌风埃。顿息青松根，鼓鼾声如雷。一息春叶落，再息蟠桃开。起觉陵谷迁，洞口空莓苔。莫是王子乔，拂舄从天来。
题济川钱寅长荣思卷
作者：庞嵩
朝代：明

我生六龄君八岁，东吴南越殊天际。凄风早晚落桐秋，幽萱两地交零瘁。哀哀镪负离几时，出门许许追群儿。归来唤母母不应，就床口食犹含悲。手书读学开蒙瞽，旧裳欲破针停补。隔邻偶听断机声，不必丸熊自荼苦。我今生已四十年，与君同仕佐应天。皇恩浩荡真如海，龙章共贲重九泉。翟冠历录珍珠粒，捧起欲焚转酸泣。目前钟鼎岂不甘，愿言追养将何及。松楸万里乌夜号，忍听南山风拂拂。我为君且作荣思篇，君报我可无蓼莪什。
题玉川卢先生祠令弟四园封君建
作者：庞嵩
朝代：明

正气如公生岂徒，纲常宇宙赖公扶。尧天义赙希前有，廷式高风旷世无。矫矫鹏图翔汉迥，瞿瞿蝶梦向谁呼。水滨香火千年在，行道人瞻是此夫。
题赠慕兰
作者：庞嵩
朝代：明

松菊欹陶径，芝兰忆谢家。暖风鸣剑叶，春雨长琼芽。入室香随化，同心味更加。丈人能识取，徽轸共年华。
题赠松溪
作者：庞嵩
朝代：明

种松护林麓，引泉出林陬。餴饎煮白石，驾驷腾苍虬。可以同岁寒，宁知有春秋。
题赠湘潭舟子
作者：庞嵩
朝代：明

此舟即兰舟，棹拂天香游。贤人与之俱，如在天上头。相逢有三老，能辨薰与莸。世固多贤者，意气来相求。
题郑子宗发扇
作者：庞嵩
朝代：明

把握重贞素，真精焕其光。嘘噫气靡定，瞬息异炎凉。太和吾自有，舒捲亦何常。秋入吾已捐，盛时子相将。持此去酷吏，于以报君王。
题陈中阁山人号
作者：庞嵩
朝代：明

四百峰头旧结茅，望悬中阁翠云交。铁桥有路通仙窟，丹灶无烟任鹤巢。指点篆符遗竹叶，索吟春意上梅梢。与君共陟飞云顶，净洗尘氛万虑淆。
飞来寺次觉山韵题壁
作者：庞嵩
朝代：明

月有流光万古传，是明明处亦玄玄。请君试看诸江上，万个圆从一个圆。
飞来船
作者：庞嵩
朝代：明

武夷船驾壑，此船曷飞来。神功巧斲削，制度从天裁。船底砺剑脊，仓面长平开。夜深载明月，不怕风波推。
饮湖山胜览楼赋呈同燕诸公
作者：庞嵩
朝代：明

中天积翠拥巍楼，碧草平连白鹭洲。敝簏有书来鹿驾，钓竿无饵付鱼舟。
高淳民芮首忠得心疾予一言药之而瘳兹来见诗以赠归
作者：庞嵩
朝代：明

羡尔南来路四千，此心原可对青天。翳门关外罗浮月，满照珠江归去船。
鹭浴
作者：庞嵩
朝代：明

方塘净云影，碧水涵天光。鹙梁已潜伏，鸥机亦浑忘。于焉白鹭见，爰浴清涟央。志匪窥鱼在，心期附凤飏。肯以皎玉质，而污青泥湘。澡身事高洁，振羽任徜徉。波摇动素月，粉落凌秋霜。发梳孤帜白，爪弄双茎苍。晞日忻回照，乘风纳晚凉。沚荇回疏叶，汀兰袭异香。自得盘涡性，宁饥螾蛭肠。一水中分地，群飞太剧忙。拟向西雍渡，还从駜乘翔。冯夷欣击鼓，瀛女罢吹簧。但希离蚌祸，敢复恋鹓行。我有旧氅衣，复制新荷裳。浴沂集童冠，濯缨歌沧浪。岂知岁月老，同适水云乡。
麻姑峰示诸生
作者：庞嵩
朝代：明

泰山山外又东山，意象分明在此间。化雨年长惭孔孟，春风裾后几曾颜。谈空说有嗟时谬，识我观心尽日閒。南北路歧千里别，欲行先与认三关。
龙池寺四首 其一 白云崖
作者：庞嵩
朝代：明

云来山有衣，云去山呈骨。白云自有无，万古山常兀。
龙池寺四首 其三 避暑窟
作者：庞嵩
朝代：明

山中无甲子，地窟疑长秋。夏日人登览，仍添集翠裘。
龙池寺四首 其二 后龙顶
作者：庞嵩
朝代：明

蝘蜒苍龙蟠，此是龙之首。迅雷昼日翻，列缺云中吼。
龙池寺四首 其四 鸡冠石
作者：庞嵩
朝代：明

午夜漏虹光，出岩观海日。天鸡浑未鸣，已见鸡冠出。
龙池寺四首·白云崖
作者：庞嵩
朝代：明

云来山有衣，云去山呈骨。白云自有无，万古山常兀。蝘蜒苍龙蟠，此是龙之首。迅雷昼日翻，列缺云中吼。山中无甲子，地窟疑长秋。夏日人登览，仍添集翠裘。午夜漏虹光，出岩观海日。天鸡浑未鸣，已见鸡冠出。
龙潭书院
作者：庞嵩
朝代：明

双龙蜒蝘抱珠迎，讲院天开属地生。顿使衣冠成揖让，闾阎千载息顽争。
龙潭书院落成和甘泉师韵
作者：庞嵩
朝代：明

长江纵一叶，飒然御天风。凌晨出层城，信宿龙潭东。崇楼瞻斗岳，匝院长麻蓬。山光四抱合，水势潆回冲。迩吞凤凰台，远瞰天华宫。潭深潜海若，雨化乘丰隆。气类重孚感，云龙故相从。出门旷于野，入室殊归同。自然匪人力，大造天为工。前茅既有作，继继当无穷。
喜曹素臣至
作者：庞建楫
朝代：明

握手经年梦屡狂，江山仍在感沧桑。官情澹洁人如鹤，客路支离鬓似霜。万里独行为许国，千金虽尽不垂堂。三城旧属扬州地，何必西湖是故乡。
夏日集六息寮
作者：庞建楫
朝代：明

暖风吹欲动，舄落半亭光。数月始今夕，相将水一方。墨香归上客，杯影泻横塘。颇怪炎阳候，林明不易凉。
秋海棠
作者：庞建楫
朝代：明

香光偏趁夏，名记独宜秋。待月何先后，经霜任去留。仙情恩外重，睡力倦中柔。泣笑谁曾会，窗开事事幽。
点绛唇·次沈素嘉韵
作者：庞蕙
朝代：明

十载芳邻，自怜一别还如雨。看云愁绪，隔个江天树。佳句曾题，小楷红笺处。频看取，相思难据，一瞬情千缕。
绿珠井
作者：庞颖
朝代：明
体裁：古风

绿罗有女质如璞，采使投珠珠满斛。声价一时重洛阳，风流当代推金谷。风流声价今如何，斜日苍茫洛水波。只有玉楼清节在，垂芳故井不消磨。
再至京口有怀金焦旧游
作者：康从理
朝代：明

层城舒远目，迢递送归鸿。岁月更新历，江山忆旧踪。钟声春浪静，灯影暮流空。愧有东林约，无因问远公。
同王必渐言怀
作者：康从理
朝代：明
体裁：七言律诗

江头木落雁初飞，客子伤心赋授衣。乡梦不缘千里隔，浪游空说半生非。云山是处堪招隐，尘海何年可息机。漫向天涯愁极目，幽怀已负北山薇。
吴门逢吴孝甫
作者：康从理
朝代：明

握手天涯问钓矶，别情归思两依依。年华共老芙蓉剑，生事孤怜薜荔衣。雁外清砧侵坐急，霜边残叶傍愁飞。十年歧路怀君意，一入青山会转稀。
岁暮泛彭蠡
作者：康从理
朝代：明

旷望极平川，遥心自黯然。空烟疑有地，远浪不分天。暮色孤帆外，寒声落雁边。年催长路客，归思倍堪怜。
怀顾太学
作者：康从理
朝代：明
体裁：七言律诗

登楼风雨暮萧萧，久客离魂黯欲消。楚树吴云春寂寞，寒鸿江燕岁迢遥。新愁芳草天涯路，旧事梅花月下箫。今日分飞悲万里，凭阑搔首思无聊。
曲池草堂和韵为项思尧赋
作者：康从理
朝代：明

地临沧海胜，门向谢山偏。养晦非亡世，销年祇尚玄。松寒延月早，花艳得春先。且谩论高卧，知君在吕虔。
江行有怀社中诸友
作者：康从理
朝代：明

扁舟投落日，遥夜楚江隅。月上寒潮静，灯依野岸孤。驱驰悲断雁，牢落愧栖乌。一洒并州泪，东流入旧都。
舟中哭朱海峰
作者：康从理
朝代：明

旅食悲妻子，孤装执挽行。诺曾然夙昔，心岂隔幽明。角傍寒城语，涛兼夜雨声。间关千里道，君见死生情。
观音阁
作者：康从理
朝代：明

古寺夕阳边，凭虚思渺然。江声犹楚恨，山色自吴年。宿鸟回清磬，孤舟逗野烟。长廊灯影寂，徐步礼金仙。
送陈京兆致政还白下
作者：康从理
朝代：明
体裁：七言律诗

挂冠东去共称贤，天外浮云意渺然。不是逢萌因世难，祇缘弘景嗜神仙。琴中白雪惊人调，江上青松负郭田。无限长干花柳色，春风不乏杖头钱。
黄河夜泊
作者：康从理
朝代：明

燕云朔雪路千重，飞藿关河岁暮踪。日落帆樯随雁骛，夜寒衾枕傍鱼龙。乡书寂寞天涯泪，客鬓萧骚镜里容。断岸蒹葭风雨急，一灯孤影听疏钟。
中丞克斋李公邀饮盱眙山第一亭
作者：康太和
朝代：明
体裁：七言律诗

第一亭开鸟道遥，中丞爱客驻星轺。厓悬北斗天应近，地瞰长淮影欲摇。坐久歌声喧树杪，醉归灯火满山椒。回看万籁清音薄，疑有仙人弄玉箫。
人日
作者：康太和
朝代：明
体裁：五言律诗

南国逢人日，相传卜岁华。阴晴曾不定，时序转堪嗟。地僻将舒柳，山寒未放花。草堂诗欲寄，羁思正无涯。
仲秋国学陪祀
作者：康太和
朝代：明
体裁：五言律诗

吾道宫墙在，清秋雨露多。礼分三献肃，乐奏九成和。夜静传金柝，庭虚听玉珂。归途灯火远，星斗耿天河。
宿查家渡
作者：康太和
朝代：明
体裁：五言律诗

寂寞查家渡，征骖此日过。荒村人迹少，孤馆雁声多。寒月侵窗牖，凉风透绮罗。有怀浑不寐，起视夜如何。
岁晚回文
作者：康太和
朝代：明
体裁：七言律诗

潺潺水落江边岸，渺渺云牵望外天。山远唳鸿群带雪，渚寒鸣鹤独含烟。颜衰对景羞多病，宦拙藏身任去年。闲里客怀吟岁晚，调高谁唱郢中篇。
拟古·其一
作者：康太和
朝代：明
体裁：古风

客从远方来，遗我一素琴。援琴试高调，凄切不成音。一弹清商曲，再弹白头吟。钟子今已远，叹息意何深。惟有中天月，偏照幽人心。
拟古·其二
作者：康太和
朝代：明
体裁：古风

姑射有仙人，独处混沌关。餐霞忘世味，炼药驻红颜。宇宙无古今，日月共往还。我欲往从之，逸驾杳难攀。王乔不可见，怅望空人寰。
登木末亭
作者：康太和
朝代：明
体裁：五言律诗

寺爱风尘隔，亭看木末齐。登临疑地尽，笑语觉天低。胜景怀偏洽，芳樽醉更携。不知人代远，几度此攀跻。
登雨花台
作者：康太和
朝代：明
体裁：五言律诗

鹫岭岧峣上，龙宫路转斜。山河饶四望，城阙俯千家。松暝偏藏鹤，台空尚雨花。凭高无限思，风物满京华。
秋阁回文
作者：康太和
朝代：明
体裁：七言律诗

前山万叶落田田，短鬓双看怅往年。眠听夜乌啼带月，梦牵秋水碧连天。娟娟竹静亭帘卷，皛皛云栖阁树悬。仙集共誇方外景，筵开漫奏曲中弦。
端午书怀
作者：康太和
朝代：明
体裁：五言律诗

入夜潮声急，平明江雾开。感时人竞渡，吊古独登台。野树疑分合，沙鸥任去来。乾坤堪一笑，驶景白驹催。
重游观音阁
作者：康太和
朝代：明
体裁：七言律诗

杰阁崚嶒傍燕矶，几回吟赏驻征騑。洪涛撼岸金鳌动，绝壁穿云石燕飞。天外三山晴历历，江中千艇晚依依。登临未似禅心寂，笑听钟声一振衣。
登金山二首·其一
作者：康宪
朝代：明
体裁：七言绝句

梵宇重重结构新，峰头宝殿簇麒麟。不如泉石天然胜，一个蒲团足隐身。
登金山二首·其二
作者：康宪
朝代：明
体裁：七言绝句

对面无缘对面遮，红尘原自隔烟霞。等閒忘却来时路，笑杀桃源洞口花。
宫词
作者：康彦登
朝代：明
体裁：七言绝句

铜龙晓漏滴蓬莱，天半便喧便殿开。一霎灯光齐散尽，春寒敕与放朝回。
昌平道中
作者：康朗
朝代：明
体裁：古风

尘俗每相拘，日夕不遑息。暂辍簿书劳，山间事行役。驱车出北郊，晴烟委园陌。松梢露渐晞，草际霜已白。初与市尘违，忽见山如积。明月含半峰，流水时滴沥。良似故山中，眷言素所适。游子未能归，怀哉安所获。
三月初九日过浒西看牡丹
作者：康海
朝代：明

今日浒西开牡丹，携儿漉酒坐相看。秾花自识春风好，接叶休为夜雨残。深院紫泥巢翡翠，层楼朱槛宿鹓鸾。衰容任遣韶华逼，幽抱常教酩酊宽。年年高宴赏花天，明日花开赏更偏。昆弟总能吟五字，儿童不必报三鳣。承颜幸有步兵菽，行乐何须卢女弦。已促行厨烹玉鲤，好随佳节醉琼筵。
三月初九日过浒西看牡丹·其一
作者：康海
朝代：明

今日浒西开牡丹，携儿漉酒坐相看。秾花自识春风好，接叶休为夜雨残。深院紫泥巢翡翠，层楼朱槛宿鹓鸾。衰容任遣韶华逼，幽抱常教酩酊宽。
三月初九日过浒西看牡丹·其二
作者：康海
朝代：明

年年高宴赏花天，明日花开赏更偏。昆弟总能吟五字，儿童不必报三鳣。承颜幸有步兵菽，行乐何须卢女弦。已促行厨烹玉鲤，好随佳节醉琼筵。
东侍御园亭二首·其二
作者：康海
朝代：明
体裁：七言绝句

燕家小妓石榴裙，笑酌酴酥把似君。玉面未从花里出，瑶筝先向月中闻。
东侍御园亭（二首）
作者：康海
朝代：明
体裁：七言绝句

亭上花阴拂苑墙，渠边流水浥飞淙。风流不减分司兴，唤出红妆劝酒缸。
东侍御园亭（二首）
作者：康海
朝代：明

燕家小妓石榴裙，笑酌雚把似君。玉面未从花里出，瑶筝先向月中闻。
东原晚归
作者：康海
朝代：明
体裁：古风

斜阳下平林，予驾及岩嶂。落花夹路飞，苍流复荡漾。孤往多旷情，逖览起高唱。入城生暝色，登堂尚微亮。儿童喜我归，逍遥寿家酿。
中夜
作者：康海
朝代：明
体裁：古风

猗猗厨东楮，得雨即成响。旅人忧思长，感之亦悽怆。涝水不杀湍，积潦百谷涨。举室若楚囚，展转不成况。宾客虽见临，笑语亦超旷。岂无尊俎陈，薄言那得放。
临川寺与鄠令王念觉夜坐
作者：康海
朝代：明

多君省春野，逢我遇仙宫。共宿临川寺，徘徊及夜中。弦歌兴汉邑，恭俭即邠风。更听忧时论，何惭底柱功。
二月九日同德充一于杏花亭集甥子俱在
作者：康海
朝代：明
体裁：七言绝句

儿女关心有底忙，平生幽兴动成妨。莫教逼近荼蘼节，春事从头却许长。
二月九日同德充德一杏花亭集
作者：康海
朝代：明
体裁：七言绝句

醉后题诗满四墙，感时乘兴亦非狂。年年花发年年醉，更乞天公六万场。
二月十一日同德充弟憩浒西观杏花因共小酌
作者：康海
朝代：明

出郭望精舍，满墙皆杏花。香风当户合，艳影入林斜。日煖烟生玉，春晴锦映霞。兴来呼酒坐，不必问年华。
于条山绝顶下瞷解梁
作者：康海
朝代：明
体裁：古风

升峤睹群岫，烟云互明灭。直北看解梁，但见池水冽。忆当弱冠时，兹川已三阅。其南望中条，苍翠万重揭。徒动登览怀，未遂讨探契。繄自殽函来，不谓遽超绝。河山伤魏咨，钦明想尧烈。昌代皇化隆，遗风尚眧晰。耕凿古未渝，勤俭今岂辍。悠悠兴永叹，勖兹在时哲。
于浒西别业同承裕升之作
作者：康海
朝代：明

还耕惬初愿，揖世返空林。虽非志士理，已获静者心。嘉宾清云客，枉驾忽相临。携酒共斟酌，张弦扬妙音。义厚情自叶，道合契滋深。漪漪湋川水，幽幽南山岑。相值不相乐，奈此逝者侵。
于浒西赠别明叔三首
作者：康海
朝代：明

三月诣兹曲，八月今始复。结辔送君归，投壶泛？醁。风清怀抱优，暑退凉气淑。我歌苦不长，聊以咏幽独。荒径残草多，空堂蛛网覆。岂无洒扫资，纷纠在尘俗。时日得君来，开豁极心目。夜坐对明月，清谈倒筐腹。方儗千日欢，讵忍后期促。饯子卓午天，徘徊日西没。眷恋勿复言，去去保馀馥。诗人古不易，流靡及兹俗。片言务剽窃，侃侃遂骄足。还耕十三载，安能惬吾欲。览子中秋篇，翩然接华毂。大雅当在兹，斯文有归宿。丽藻虽可珍，雄浑久未复。愿言溯其源，开彼汉魏毒。
于浒西赠别明叔三首·其一
作者：康海
朝代：明

三月诣兹曲，八月今始复。结辔送君归，投壶泛？醁。风清怀抱优，暑退凉气淑。我歌苦不长，聊以咏幽独。荒径残草多，空堂蛛网覆。岂无洒扫资，纷纠在尘俗。
于浒西赠别明叔三首·其一
作者：康海
朝代：明
体裁：古风

三月诣兹曲，八月今始复。结辔送君归，投壶泛�醁。风清怀抱优，暑退凉气淑。我歌苦不长，聊以咏幽独。荒径残草多，空堂蛛网覆。岂无洒扫资，纷纠在尘俗。
于浒西赠别明叔三首·其三
作者：康海
朝代：明

诗人古不易，流靡及兹俗。片言务剽窃，侃侃遂骄足。还耕十三载，安能惬吾欲。览子中秋篇，翩然接华毂。大雅当在兹，斯文有归宿。丽藻虽可珍，雄浑久未复。愿言溯其源，开彼汉魏毒。
于浒西赠别明叔三首·其二
作者：康海
朝代：明

时日得君来，开豁极心目。夜坐对明月，清谈倒筐腹。方儗千日欢，讵忍后期促。饯子卓午天，徘徊日西没。眷恋勿复言，去去保馀馥。
于浒西赠别明叔三首五月二十二日㮚死踰旬僮子以其所为诗三卷及杂集回文稿呈览悲悼之馀令之缮写成帙用寄渼陂先生为㮚较定将图入梓漫成二诗以写予怀·其一
作者：康海
朝代：明
体裁：古风

生儿望长成，儿长吾已老。自谓百事足，讵知夭横早。儿童搜故书，颇获见遗稿。文思顾葳蕤，曲折未探讨。岂羡长吉名，仍并郦炎好。造物忌瑰奇，成性返灵灏。一读既一悲，千读则千懊。倘假十年龄，尚齐圣哲造。元理杳莫测，吾欲问穹昊。
于近山尚书庄上作
作者：康海
朝代：明

春风缬芳林，虚堂翳脩竹。苟惬静者心，宁惭世人目。昔予怀此游，悠悠几更宿。岂期联舆来，沉醉卧兹曲。高歌叹往踪，遐眺览前躅。主人古司徒，雅兴薄裴陆。但能永今夕，何忧乏？醁。
于近山尚书庄上作
作者：康海
朝代：明
体裁：古风

春风缬芳林，虚堂翳脩竹。苟惬静者心，宁惭世人目。昔予怀此游，悠悠几更宿。岂期联舆来，沉醉卧兹曲。高歌叹往踪，遐眺览前躅。主人古司徒，雅兴薄裴陆。但能永今夕，何忧乏�醁。
于高陵寿明叔初度
作者：康海
朝代：明

为荐吕夫子，因之泾渭川。中道遇来使，慇勤出素编。久知滞王役，不谓会此廛。晴春悬明月，惠风乘远天。木末双舆至，迎我城西阡。握手但相笑，恐是梦寐然。宴我旅人舍，坐我紫毹毡。童子出名酒，饮如鲸吸川。吕君赋葛藟，予具南山篇。
云将军画水歌
作者：康海
朝代：明
体裁：古风

谁将此水挂堂壁，春风微动波涛鸣。光明闪烁对天日，浩荡不息朝东倾。西阃将军妙龄客，英武桓桓独心悦。他日龙荒破敌时，看尔风云千载色。
五月二十二日㮚死踰旬僮子以其所为诗三卷及杂集回文稿呈览悲悼之馀令之缮写成帙用寄渼陂先生为㮚较定将图入梓漫成二诗以写予怀
作者：康海
朝代：明

生儿望长成，儿长吾已老。自谓百事足，讵知夭横早。儿童搜故书，颇获见遗稿。文思顾葳？，曲折未探讨。岂羡长吉名，仍并郦炎好。造物忌瑰奇，成性返灵灏。一读既一悲，千读则千懊。倘假十年龄，尚齐圣哲造。元理杳莫测，吾欲问穹昊。儿气甚宏达，少有丈夫容。博识物岂眩，逸思若风从。俯仰鲜中诎，奋迅有孤踪。苟能假天命，郁为今词宗。顾我忝明德，神理夺所钟。英物且凋丧，况云痴与庸。岂无子夏戚，尚虞用昭凶。绪馀今似君，烦将附秦雍。
五月二十二日㮚死踰旬僮子以其所为诗三卷及杂集回文稿呈览悲悼之馀令之缮写成帙用寄渼陂先生为㮚较定将图入梓漫成二诗以写予怀·其一
作者：康海
朝代：明

生儿望长成，儿长吾已老。自谓百事足，讵知夭横早。儿童搜故书，颇获见遗稿。文思顾葳？，曲折未探讨。岂羡长吉名，仍并郦炎好。造物忌瑰奇，成性返灵灏。一读既一悲，千读则千懊。倘假十年龄，尚齐圣哲造。元理杳莫测，吾欲问穹昊。
五月二十二日㮚死踰旬僮子以其所为诗三卷及杂集回文稿呈览悲悼之馀令之缮写成帙用寄渼陂先生为㮚较定将图入梓漫成二诗以写予怀·其二
作者：康海
朝代：明

儿气甚宏达，少有丈夫容。博识物岂眩，逸思若风从。俯仰鲜中诎，奋迅有孤踪。苟能假天命，郁为今词宗。顾我忝明德，神理夺所钟。英物且凋丧，况云痴与庸。岂无子夏戚，尚虞用昭凶。绪馀今似君，烦将附秦雍。
从仙游行入黑水谷五里草房凹作
作者：康海
朝代：明

谷口寻源入渐深，回峦相接昼阴阴。屿禽掠水应愁下，野鹤穿云太不禁。暝接草房烟漠漠，树当若岫绿森森。重游始得名山趣，老去翻惭少日心。
从军行
作者：康海
朝代：明
体裁：古风

烽火西传番骑来，天王按剑雪山摧。将军裂眦奋一战，旌旗蔽日云气回。朔风猎猎天山远，层冰齧石交河断。材官争取可汗头，诸君肯放明王返。功成不日诏承明，赏赐先推飞骑营。骁腾俱封二千户，锦衣朱缨义气横。声名络绎传乡邑，甲第峥嵘开上京。回头笑杀鲁连子，白发龙钟空一生。
从象峰北崦下望普缘
作者：康海
朝代：明

陟山披丛薄，览景惬幽素。降观万壑奔，平临千嶂赴。宿爱弥见欣，新赏豁相聚。未睹赤城游，彷佛兴宗赋。
仲木至夜坐作二首
作者：康海
朝代：明

我前抵华原，访子云槐舍。偶值何仲默，清谈忘晨夜。冲怀世寡知，繁文俗方化。芳臭不同科，辩别每未暇。群口虽见珍，私心窃常讶。庄生吾马云，其见岂欺诈。后会王敬夫，飘然契兹话。乃钦吾侪真，益陋杞妻下。浒西春酒熟，南山翠如射。明日会同君，细看盘谷画。
伤轵
作者：康海
朝代：明

吾宗有孙子，玉质光嶙峋。总好纸墨事，敏捷如有神。温克过诸父，私为予所珍。缉学绿野忘寒暑，奋志直欲追先民。大美不竟乃夭折，使我痛哭闻者辛。汝死不复作，我哀谁可陈。少年弱冠随鬼录，爷娘兄弟哭声直上干清旻。埋玉于土几时出，荒郊日落惟孤坟。孤坟三尺生秋草，愁杀东西南北人。
八月初十日仲修见过
作者：康海
朝代：明

长安相饯后，倏忽又秋风。伏枕浑三月，徵医赖两公。世人憎贾傅，予意得王充。努力趣吾道，乾坤若转蓬。
八月十五日喜明叔见过
作者：康海
朝代：明

长空云气静，今夜月偏明。且喜高人至，犹怜湛露生。金波摇桂影，彩凤落瑶笙。潇洒王夫子，飘飘共此情。
再浴
作者：康海
朝代：明
体裁：古风

凌晨复临泉，浃旦涤岂息。玄灵理难测，爽邃屡堪即。仙源自鸿濛，那许后土蚀。荡漾含炎精，潏洄印天色。游泳惬情性，修饰鲜工力。尚计输夏租，稍具十夫食。
再用渼陂韵答希大
作者：康海
朝代：明

羡君天下士，犹恋碧山游。盛世须英物，明珠肯暗投。秋风桑柘里，晴日凤凰楼。语及箕裘事，生儿已食牛。
冬
作者：康海
朝代：明
体裁：六言诗

云冻欲雪未雪，梅瘦将花未花。流水小桥山寺，竹篱茅舍人家。
初八日候诸公不至同岐东南川于浒西赏花各赋七言律
作者：康海
朝代：明

佳辰每作看花燕，老去风流亦可怜。草阁于吾非漫兴，花溪同汝试鸣弦。红英且莫交春暮，绿醑还期醉月边。千古豪华谁更在，请将青镜问流年。卜筑于兹三十春，年来忙似宦游人。羞将白发随儿戏，且向青山著此身。海内宾朋消息断，林间风月酒杯新。长岒何必如张翰，短酌从他笑李绅。
初八日候诸公不至同岐东南川于浒西赏花各赋七言律·其一
作者：康海
朝代：明

佳辰每作看花燕，老去风流亦可怜。草阁于吾非漫兴，花溪同汝试鸣弦。红英且莫交春暮，绿醑还期醉月边。千古豪华谁更在，请将青镜问流年。
初八日候诸公不至同岐东南川于浒西赏花各赋七言律·其二
作者：康海
朝代：明

卜筑于兹三十春，年来忙似宦游人。羞将白发随儿戏，且向青山著此身。海内宾朋消息断，林间风月酒杯新。长岒何必如张翰，短酌从他笑李绅。
十九日即事
作者：康海
朝代：明

养雏自恨羽翼短，翼长飞去岂思返。老乌目断东南枝，白日青天一何远。尾秃唇焦徒自啼，啼杀老乌雏讵知。愿雏养雏还胜雏，慎勿龌龊如老乌。
十六夜有云翳薄月寻复开霁
作者：康海
朝代：明

昨日见月赏不及，今夜月来云亦开。已促新词翻楚调，却疑清影落阳台。冰轮果惬诗人意，玉椀当酬白雪才。新病欲瘳仍讳饮，不胜高兴谩含杯。
十六夜有云翳薄月寻复开霁
作者：康海
朝代：明
体裁：七言律诗

昨日见月赏不及，今夜月来云亦开。已促新词翻楚调，却疑清影落阳台。冰轮果惬诗人意，玉碗当酬白雪才。新病欲瘳仍讳饮，不胜高兴谩含杯。
十六夜次韵
作者：康海
朝代：明

不见清辉又隔年，人生能得几回圆。登楼漫落千山雨，忆第空瞻万里天。欲遣倦怀须贳酒，为酬佳节强登筵。亦知潦倒为吾事，烛影歌声入夜偏。
十月十日
作者：康海
朝代：明
体裁：古风

此日是儿生，今年儿巳死。往昔具酒筵，欢庆溢闾里。素帷当中庭，凄风荡旌轵。我泪倏若推，儿音恍在耳。彷佛六旬人，何意复丁此。庄生逍遥篇，亦具生死理。哀哉桥梓心，千古讵能毁。含痛卧茅茨，不知昼移晷。
十月奉迎长洲叔洎诸昆赏花值雨不果
作者：康海
朝代：明

已办花前饮，花神岂避人。欲将花尽发，故著雨留人。
午霁发彭麓
作者：康海
朝代：明

复从车马去，何以遂襟期。始信山林趣，全归燕暇时。霁云随望薄，流曜落秋迟。不及东岩子，常衔浊酒卮。
华州张子梅花小酌
作者：康海
朝代：明
体裁：七言律诗

梅花亭上午阴凉，芍药栏边春昼长。雾鬓云鬟何处女，罗衣金钿坐来香。娇歌欲遣行云住，妙舞空疑乳燕狂。笑杀西溪能爱客，满缸常酿郁金浆。
华州逢杨重夫
作者：康海
朝代：明

一自京华别，悠悠十七年。形容常入梦，笑语竟无缘。岂忆穷冬日，相逢华岳前。无能共杯酒，相对益凄然。
即事
作者：康海
朝代：明
体裁：七言律诗

夕日登临雨乍晴，水光山色亦纵横。何须梵伎调银甲，自有仙人吹玉笙。万里相思无雁至，一年萧瑟有诗成。东篱又报黄花发，怅望空堂蟋蟀鸣。
去年二月九日与德充德一二弟洎子栗过此各赋小诗十馀首今日杏花开二弟复至悟省旧作有待得函关公事了年年沉醉杏花天及年年花发年年醉更乞天公六万场之句因次原韵再赋十首
作者：康海
朝代：明

岁岁看花花已飞，花神若恨赏来迟。今年坐赏花才发，却到春风第几枝。新来无事已堪怜，春服初成二月天。同醉花前不同赋，转看金谷意萧然。此日庭柯尽著花，老夫逸兴正无涯。崦西莫羡千株柳，水际先看一带霞。五十五年才不忙，清尊同汝有谁妨。行歌正恐花阴短，大椀那论饮兴长。谩省年时醉里诗，便须极意饮金卮。幸无辛苦输公事，却看风流在水涯。西堂新酿酒如泉，还我南窗酒圣编。有景便看看便醉，古今人里让谁先。繁弦剧管坐花前，转觉春园花可怜。若把花枝对明月，红英笑杀镜中天。我醉君歌兴洒然，不知花影坐中迁。须教酩酊同今日，那许萧条似去年。繄自还京愿不违，柳边花底坐忘归。新诗美酒朝朝乐，莫管春归花乱飞。好句吟成便写墙，老来日日为春狂。天公有意随吾好，别借春游十万场。
去年二月九日与德充德一二弟洎子栗过此各赋小诗十馀首今日杏花开二弟复至悟省旧作有待得函关公事了年年沉醉杏花天及年年花发年年醉更乞天公六万场之句因次原韵再赋十首·其一
作者：康海
朝代：明

岁岁看花花已飞，花神若恨赏来迟。今年坐赏花才发，却到春风第几枝。
去年二月九日与德充德一二弟洎子栗过此各赋小诗十馀首今日杏花开二弟复至悟省旧作有待得函关公事了年年沉醉杏花天及年年花发年年醉更乞天公六万场之句因次原韵再赋十首·其七
作者：康海
朝代：明

繁弦剧管坐花前，转觉春园花可怜。若把花枝对明月，红英笑杀镜中天。
去年二月九日与德充德一二弟洎子栗过此各赋小诗十馀首今日杏花开二弟复至悟省旧作有待得函关公事了年年沉醉杏花天及年年花发年年醉更乞天公六万场之句因次原韵再赋十首·其三
作者：康海
朝代：明

此日庭柯尽著花，老夫逸兴正无涯。崦西莫羡千株柳，水际先看一带霞。
去年二月九日与德充德一二弟洎子栗过此各赋小诗十馀首今日杏花开二弟复至悟省旧作有待得函关公事了年年沉醉杏花天及年年花发年年醉更乞天公六万场之句因次原韵再赋十首·其九
作者：康海
朝代：明

繄自还京愿不违，柳边花底坐忘归。新诗美酒朝朝乐，莫管春归花乱飞。
去年二月九日与德充德一二弟洎子栗过此各赋小诗十馀首今日杏花开二弟复至悟省旧作有待得函关公事了年年沉醉杏花天及年年花发年年醉更乞天公六万场之句因次原韵再赋十首·其二
作者：康海
朝代：明

新来无事已堪怜，春服初成二月天。同醉花前不同赋，转看金谷意萧然。
去年二月九日与德充德一二弟洎子栗过此各赋小诗十馀首今日杏花开二弟复至悟省旧作有待得函关公事了年年沉醉杏花天及年年花发年年醉更乞天公六万场之句因次原韵再赋十首·其五
作者：康海
朝代：明

谩省年时醉里诗，便须极意饮金卮。幸无辛苦输公事，却看风流在水涯。
去年二月九日与德充德一二弟洎子栗过此各赋小诗十馀首今日杏花开二弟复至悟省旧作有待得函关公事了年年沉醉杏花天及年年花发年年醉更乞天公六万场之句因次原韵再赋十首·其八
作者：康海
朝代：明

我醉君歌兴洒然，不知花影坐中迁。须教酩酊同今日，那许萧条似去年。
去年二月九日与德充德一二弟洎子栗过此各赋小诗十馀首今日杏花开二弟复至悟省旧作有待得函关公事了年年沉醉杏花天及年年花发年年醉更乞天公六万场之句因次原韵再赋十首·其六
作者：康海
朝代：明

西堂新酿酒如泉，还我南窗酒圣编。有景便看看便醉，古今人里让谁先。
去年二月九日与德充德一二弟洎子栗过此各赋小诗十馀首今日杏花开二弟复至悟省旧作有待得函关公事了年年沉醉杏花天及年年花发年年醉更乞天公六万场之句因次原韵再赋十首·其十
作者：康海
朝代：明

好句吟成便写墙，老来日日为春狂。天公有意随吾好，别借春游十万场。
去年二月九日与德充德一二弟洎子栗过此各赋小诗十馀首今日杏花开二弟复至悟省旧作有待得函关公事了年年沉醉杏花天及年年花发年年醉更乞天公六万场之句因次原韵再赋十首·其四
作者：康海
朝代：明

五十五年才不忙，清尊同汝有谁妨。行歌正恐花阴短，大椀那论饮兴长。
去年二月九日与德充德一二弟洎子栗过此各赋小诗十馀首今日杏花开二弟复至悟省旧作有待得函关公事了年年沉醉杏花天及年年花发年年醉更乞天公六万场之句因次原韵再赋十首·其四
作者：康海
朝代：明
体裁：七言绝句

五十五年才不忙，清尊同汝有谁妨。行歌正恐花阴短，大碗那论饮兴长。
同吕泾野谒横渠祠·其一
作者：康海
朝代：明

览眺陟雄渭，钦访降周原。苍松翳广殿，碧岫当崇门。气畅百形丽，迹胜千古尊。繄昔此夫子，壮志等昆崙。折衷既罔谬，为道久弥尊。微言亦屡示，至德要独存。悲哉迹自远，邈矣述者繁。精英顾莫逮，糠秕宁可飧。讲严理益晦，源涸流岂奔。幽怀每长喟，景秽言复吞。
同吕泾野谒横渠祠·其二
作者：康海
朝代：明

春游及名里，斋沐升閟宫。瓣香拜祠下，岂知翳蒿蓬。殿古瓦半落，台圮甓全空。回转户牖断，沸腾虫鸟雍。先帝昔在御，孜孜钦正蒙。手书西铭篇，所在各一通。相距五百载，此意谁契同。康世缙绅重，片言摧华嵩。安见体圣意，稍稍事尊崇。我曾忝末裔，修为寡其工。曲学满天下，无以障颓风。明发谢祠告，太息伤我衷。
同年刘丹棱见过道及己未下第会孟津涂中事感而赋此
作者：康海
朝代：明

自别河阳驿，于今二十年。轰豗忧正急，倾覆意常悬。共济欢无极，同归事可怜。此时俱尚老，语及欲潸然。
同段德光夜酌
作者：康海
朝代：明

白日西南驰，人生直如寄。芳林春风发，百物畅以萃。君心谐金石，良晤成斯醉。于焉弥欢洽，倏忽老将至。孔蹠今安存，何须辨真伪。
同用昭自华南郭往西溪作
作者：康海
朝代：明
体裁：古风

爱尔草堂静，驱车同讨寻。南郊更崎崛，春溪多绿阴。蒲杏渐将遍，松竹已成林。感嘅宿昔意，相对静尘心。悠悠日西迈，渚禽扬妙音。即此兴巳极，何必东山岑。
吕子北泉精舍宴集
作者：康海
朝代：明

北泉精舍菊花开，节过重阳我始来。坐对菊花酬节物，危楼南眺望登台。自拟重阳醉此楼，不堪诗酒作淹留。狂夫老去情逾放，笑折黄花插满头。去年与客赏重阳，痛饮溪亭迟日光。今日月明情兴爽，何辞三万六千觞。月白花黄酒又清，长河恨不入杯倾。人间富贵同飘瓦，何物空教误此生。此生疏旷绝堪嗔，遇酒逢花便不驯。身外悠悠无染著，胸中的的有阳春。
吕子北泉精舍宴集·其一
作者：康海
朝代：明

北泉精舍菊花开，节过重阳我始来。坐对菊花酬节物，危楼南眺望登台。
吕子北泉精舍宴集·其三
作者：康海
朝代：明

去年与客赏重阳，痛饮溪亭迟日光。今日月明情兴爽，何辞三万六千觞。
吕子北泉精舍宴集·其二
作者：康海
朝代：明

自拟重阳醉此楼，不堪诗酒作淹留。狂夫老去情逾放，笑折黄花插满头。
吕子北泉精舍宴集·其五
作者：康海
朝代：明

此生疏旷绝堪嗔，遇酒逢花便不驯。身外悠悠无染著，胸中的的有阳春。
吕子北泉精舍宴集·其四
作者：康海
朝代：明

月白花黄酒又清，长河恨不入杯倾。人间富贵同飘瓦，何物空教误此生。
听雨
作者：康海
朝代：明

达旦不成寐，卧听秋雨声。雨亦竟不歇，吾意何时平。前年秋八月，淫雨百谷盈。禾稼尽腐黑，况云屋圮倾。此雨复弥月，岩崖千里崩。不知上帝意，岂欲移苍溟。吾生殊坎轲，一纪事农耕。两田俱不稔，百口常见婴。奈何越庸调，已欲樵栋楹。老妻向我道，但坐且勿惊。人事尚莫定，天道宁易明。脩短有恒数，丰歉惟所丁。床头有美酒，馨香盈玉瓶。君姑自斟酌，可以助颓龄。醉卧忽将午，此物方雷鸣。
听韩景文弹琵琶
作者：康海
朝代：明
体裁：古风

关西子弟弹琵琶，武氏成名巳三世。胜死忠老传授稀，尚宵已近六十二。要妙誓不教女儿，精微安肯输同事。武功少年韩景文，杳拨檀槽酷能似。然打钩挑色色精，调停布置俱神异。大曲浑涵小曲嫣，群官众调无窥避。始知绝艺本天成，谁云末技非难致。清秋八月宾客来，尊俎未列管弦开。立酌停歌两三盏，此声一出人尽骇。仓庚微吟柔桑底，冻竹乍裂淇园隈。游蜂逐萼远不歇，曲岭回銮繁更催。千山夜落九天雨，空谷朝惊三月雷。悠扬拂掉转相胜，开喝遽互清且哀。铁骑横来长乐坂，神女坐对阳云台。开庭翻絮去闪烁，绝壑堕石来埼磈。曲曲宛转意态别，三百四十犹往回。忆昔京华公宴日，教坊子弟纷纷出。三院都输张学弹，数年颇会声音悉。以此常誇武氏高，汝今操纵如画一。夜深客醉席屡更，四座嗟咨未忍行。曲终吏奏不知旦，户外惊闻繁雀鸣。
周公庙古楸行
作者：康海
朝代：明
体裁：古风

岐山西北周公殿，回山揖岫纷如靛。殿前古木无旁交，老楸郁郁当前面。根盘后土谁能测，柯动云霄人共羡。风来扫拂剥山壁，雪重崔嵬若惊巘。此楸植此知几年，十人联臂围难遍。皴皮怒起蛟龙甲，鸣叶甘同雷雨战。群公观视各叹息，始知灵物非常见。秋空漠漠双鹤来，岐山千叠云锦开。览时抚景虽多睱，昔日古人安在哉。方今群盗各草窃，河北河南俱愁绝。焚灼浑无片瓦存，参差那讨孤标孑。岂系朝廷约束疏，由来长吏风声缺。徐李俱传治郡豪，苏生亦是郎官杰。保护须令尽细微，扶持未可辞襟褉。忆昔西周全盛时，越裳航海亦来仪。熙功隆效今犹赫，况在当年亲见之。自从扆转东周后，王室削弱如培塿。八百徒羡钦宝历，一线谁怜延虎口。我兹憩此百感生，诸生各尔负时名。幸逢天子忧勤日，好遣周公礼乐行。
和六甥石室纳凉二首
作者：康海
朝代：明

老境百虑息，所好在山林。况此洞室閟，尘氛安可侵。开帘见芳碧，迤逦闻鸟禽。因之感宿好，笑歌梁甫吟。丈夫志四海，何人识此心。所以夷与惠，旷世怀高襟。日夕凉风发，逸兴拂西岑。沽酒共斟酌，惭无丝竹音。扫石卧烟雾，听子广陵琴。
和岐东浒西夜归之作
作者：康海
朝代：明
体裁：七言绝句

沜上行吟月下归，露花凉透薜萝衣。风流一似苏门画，直欠当年阮少微。
咏怀二首
作者：康海
朝代：明

悠悠不能寐，恻恻与心违。百岁若一瞬，怨言长分飞。结发溯伊始，搴帷念馀辉。纫兰坐崇阿，调弦拂金徽。志愿各相许，窀穸幸同归。岂期中道别，空馀衾与衣。临风想德音，当窗拭残机。往者既莫谅，嗣者安可希。
喜仲默至
作者：康海
朝代：明

二月高陵县，逢君发庆阳。十年方邂逅，百岁几徜徉。词赋名须久，安危望已长。青尊今夜月，好醉浒西堂。
四月七日雨中同文浮山坐作
作者：康海
朝代：明

初夏草木长，鸣雨更相逼。来牟生意佳，枝旟望如织。阳日不下临，此物终且蚀。往者己巳夏，颇为旱乾棘。徂春苦无雨，两麦俱丰息。因怀老农语，往往未差忒。穷居繁口食，所恃耕耨力。明日更如此，与君甚胸臆。
四月三日雨示德充
作者：康海
朝代：明

昨日有雨尘不洒，今日雨多云更长。遥天四望无寸碧，野人稼穑何所妨。顷闻江淮人相食，父子不保况路傍。关中虽无横盗苦，边饷转输日相望。麦豆半为风雨蚀，我秋未布人皇皇。晨兴东出望云气，晴天赤日心自伤。千叹万息日将昃，天风不动帘影黑。须臾雨脚下平地，豗喧何啻万马力。向夕虽看悬溜微，达旦霏霏雨如织。喜闻优渥遍九土，倏忽之间信难测。天地之德本好生，大块岂厌物生成。人身痞逆百体滞，气运所生谁可明。丰年弗俭歉时极，却与造化生搀枪。安得官长息杂役，令此黔首俱深耕。禁侈薄敛久自足，何必义仓与长平。
园林瞻眺同仲木作二首
作者：康海
朝代：明

古意世方疾，太音人和稀。岂不逐群好，恐与贤达违。朝游三畤原，暮宿唐山矶。感此荣悴异，已悲驰骛非。所以素心者，见之心每希。灼灼园中花，膴膴南山薇。及兹不努力，老大将焉归。膏雨既周彻，田工粗可期。黾勉命童仆，篮舆诣东菑。欣此麰麦遂，坐令芳意弥。业岁望丰衍，行乐值晴熙。况与良士同，更惬山水思。击筑发古调，弹筝奋新词。夜以继白日，潇洒孰可追。
园林瞻眺同仲木作二首·其一
作者：康海
朝代：明

古意世方疾，太音人和稀。岂不逐群好，恐与贤达违。朝游三畤原，暮宿唐山矶。感此荣悴异，已悲驰骛非。所以素心者，见之心每希。灼灼园中花，膴膴南山薇。及兹不努力，老大将焉归。
园林瞻眺同仲木作二首·其二
作者：康海
朝代：明

膏雨既周彻，田工粗可期。黾勉命童仆，篮舆诣东菑。欣此麰麦遂，坐令芳意弥。业岁望丰衍，行乐值晴熙。况与良士同，更惬山水思。击筑发古调，弹筝奋新词。夜以继白日，潇洒孰可追。
夏
作者：康海
朝代：明
体裁：六言诗

夹岸数行杨柳，平湖十里荷花。香满长亭驿路，绿阴深处人家。
夜宴孝夫宅
作者：康海
朝代：明

忆昔正统天顺间，渭南薛丈同先子。关内通称夫子名，二老实为天下士。以此通家数十年，善行嘉言时在耳。后嗣全如兄弟亲，前修自笃谦恭礼。往岁逢君巴蜀归，厚意遥遥还若此。愧我疏慵未敢当，闻君谈论心私喜。盛世自宜英迈人，迂儒岂识经纶理。萧望难居侍从官，贾生肯与绛灌比。司马逍遥忽见疑，谁知中道生萋斐。治郡无能返异才，看花尚切群公齿。丘壑徒深社稷忧，庙堂独忍乾坤否。春暮閒游少华峰，逢迎幸辱贤乔梓。握手那知感慨生，酣歌不觉希声起。君臣之义君莫忘，还期三月下和阳。用舍自为大臣事，显晦岂为吾道妨。君不见昆崙黄河天上来，银涛雪浪如山摧。不遗涓滴尽入海，谁谓海门开不开。
夹河战
作者：康海
朝代：明

夹河战，事已亟。张御幄，虎来逼。将军怒目射虎死，来日沙场身且殪。元身之说古亦有，将军之射乃其守。可使身后殪，毋使虎前走。君不见军中壮士空千万，仓卒虎至无人见。眼底不知报主恩，何况明朝夹河战。
奉天别渔石司寇
作者：康海
朝代：明

腊日暖如春，君归谒紫宸。一尊奉天酒，千古五陵人。剑佩勤边远，风云入梦新。明时逢圣主，令世浥清尘。
奉天逢锦夫望之汝公三君子
作者：康海
朝代：明

诸君并是风流客，殢酒微歌我不如。十载飘零浑一梦，百年问讯祗双鱼。诗篇尚忆同趋省，组绶空怜共直庐。白发青袍吾独老，愧从扬子问潜虚。
奉寿东原先生
作者：康海
朝代：明

间气扶鸿化，昌时得钜儒。我师关辅彦，高义古今逾。执礼钦程伯，言文陋董狐。数奇场屋蹇，道在性情俱。未薄常州幕，何惭楚泽虞。居贫馀岂弟，望重极抠趋。桃李乘春遍，芝兰接岁殊。素心原不染，椟玉讵求沽。迟日明仙馆，灵光拂寿图。愿餐千载药，与世作规模。
姜君锡过予作
作者：康海
朝代：明

君家篆江侧，秀屏当户开。知是神仙人，胡为尘世来。黄氛缁素车，皂盖冒朱埃。以兹谢民役，返耕白云隈。少小稽古昔，中式得此阶。亦知慎官服，奈与寸心违。欲往昧前算，欲止递成哀。繄予丘壑士，谛此良用骇。因陈接淅义，颇究蓬矢怀。我固互相发，君固耿难回。丈夫志四海，好念济川才。嗟彼长沮徒，泛泛岂根荄。
子卿泣别图
作者：康海
朝代：明

积怨世岂恻，感别会仍艰。置酒话夙昔，讵终千万端。叹息泪沾臆，徒令摧肺肝。昔为双飞龙，今为孤翼鸾。丈夫耻微谅，况尔烈士颜。跃马窖上别，欲归中自难。徒切报主恨，安悔军吏言。胜负有微数，奋励心所安。所以君子人，不处嫌疑间。
宝穑堂作
作者：康海
朝代：明

明农谢昌宦，良觌羡予征。敦义昔所重，况此骨肉情。嗣岁节物改，朱阳喜开晴。感今叹伊昔，发车临广庭。所期德音迈，永脩三径盟。平生尚超旷，结庐武亭川。本非青云姿，竟作金闺愆。托交三十载，孤抱亦何渊。邈观古昔事，弥想梁甫篇。感此发深省，誓以俟馀年。
宝穑堂作·其一
作者：康海
朝代：明

明农谢昌宦，良觌羡予征。敦义昔所重，况此骨肉情。嗣岁节物改，朱阳喜开晴。感今叹伊昔，发车临广庭。所期德音迈，永脩三径盟。
宝穑堂作·其二
作者：康海
朝代：明

平生尚超旷，结庐武亭川。本非青云姿，竟作金闺愆。托交三十载，孤抱亦何渊。邈观古昔事，弥想梁甫篇。感此发深省，誓以俟馀年。
客至
作者：康海
朝代：明
体裁：五言律诗

客至传鹦鹉，秦娥唤不来。隔年留洛赋，几夜宿阳台。罢舞纤罗湿，还歌玉树开。白头惭料理，更鼓莫相催。
宿渭源思
作者：康海
朝代：明
体裁：古风

岁序洎中夏，予征当雨馀。炎溽既不骋，清风时惠如。嶪业终南山，潺潺丰鄠渠。云霞气绵幕，佳树荫交舒。斜日青翠明，百志一何摅。方启沿樾想，忽至田父居。展慰出名酒，下榻坐前除。徘徊月东出，欲罢复趑趄。浩歌迟明发，予乃莅征车。
寄伯循
作者：康海
朝代：明

秋风西北来，偃蹇坐茅屋。四壁无纤尘，当窗有书牍。不问作者谁，启窗再三读。一读意已骇，三读见衷曲。忆昔年少时，心志各有蓄。不意谬通籍，先君被薄禄。朝夕望君起，如彼饥者谷。我已罢馆职，君方屧官禄。味苦不可人，旋车亦何促。主上尧舜姿，旧章理当复。平生稷契心，岂为世情覆。尚期谨药石，慰此百姓蹙。予也素蹇劣，兹志每中熟。屡犯涵逊怀，几搆邪罔狱。顾影苟不亏，于道果奚辱。山水性所嗜，喧恢岂吾欲。屈指君归来，三年但忽倏。人生不满百，激励在初服。可似山中人，忘机泛？醁。
寄伯循
作者：康海
朝代：明
体裁：古风

秋风西北来，偃蹇坐茅屋。四壁无纤尘，当窗有书牍。不问作者谁，启窗再三读。一读意已骇，三读见衷曲。忆昔年少时，心志各有蓄。不意谬通籍，先君被薄禄。朝夕望君起，如彼饥者谷。我已罢馆职，君方屧官禄。味苦不可人，旋车亦何促。主上尧舜姿，旧章理当复。平生稷契心，岂为世情覆。尚期谨药石，慰此百姓蹙。予也素蹇劣，兹志每中熟。屡犯涵逊怀，几搆邪罔狱。顾影苟不亏，于道果奚辱。山水性所嗜，喧恢岂吾欲。屈指君归来，三年但忽倏。人生不满百，激励在初服。可似山中人，忘机泛�醁。
寄太微
作者：康海
朝代：明

太微神仙人，佳思逐云上。挥洒乾坤珍，飘飖出尘鞅。游宦建章宫，才名藉方仰。萋斐反南山，闭门却交往。我东游华峰，每过时临访。麾麈话羲皇，拂剑悲魍魉。或诣少微原，歌啸历苍莽。倚坐看云生，策杖听泉响。遐烛远不隔，幽抱近弥想。以兹酬宿心，晨夕共欢赏。别来忽五月，予衰殊非曩。百忧结我肠，许过约恒爽。梦寐时见之，太息诮欺罔。新霁起微凉，何不谢纷攘。
寄寿邢母
作者：康海
朝代：明

近日观风使，贤郎独擅名。熊丸勤昔教，凤诰逖金声。八帙慈闱福，三时令子情。瑶池灵药下，可上百年荣。
寄张士元
作者：康海
朝代：明

黄金台上云依依，黄金台下水沵沵。臣今万里去，辛苦安可辞。但愿陛下寿万岁，使臣万里无遗思。祖宗洪业际天地，尺地皆土，人咸臣之。斩刈流徙，惟上所为。遐方炎炎，有肉不可食，有酒不可卮。况臣侍从迩文墀。心之彷徨岂在此，惟愿陛下有长期。陛下神圣古帝少，臣心不为遐方老。
寄李宗易
作者：康海
朝代：明
体裁：五言律诗

浒西多逸兴，日日白鸥来。种竹忽遮屋，看山岂用台。有时调舞鹤，终夜醉新醅。何为苏门客，招邀不可回。
寄李承裕二首
作者：康海
朝代：明

三春数枉故人书，去使虚无报德疏。幸有輶车堪问讯，谁能感事不踌蹰。西亭素壁愁经眼，此日安危切跂予。待得升平十年后，东冈休负草堂居。
寄滕子冲
作者：康海
朝代：明

戊辰与子别京国，一别十年如顷刻。野人心性百事慵，尺书未入扬雄宅。丈夫豪气九鼎轻，六品微官有何得。吾子风流近代稀，新诗首首追曹植。鹏飞凤翥变化殊，龙舞蛟腾果安极。有怀欲语谁可知，寻常思汝心如塞。山东李梦弼，河间李宗易。人来往往寄我书，兼有篇诗如络绎。民怀昨日信亦至，独怪尔锡非曩昔。直卿山西消息无，粹夫河内声尤赫。数君才名先后无，义气上与云霄浮。愧我龌龊只饮酒，未能彷佛身后图。前日客从浒西过，历诵诸君有程课。此意萧条久不闻，私心岂但同年贺。廊庙山林各有怀，好景不常时易蹉。愿君努力思古人，人生当作万年身。有才上可报明主，坐令四海承经纶。浒西山水亦非恶，断壁悬崖何磊落。终南太白走其下，清渭汧湋面相错。秋来朝夕云气横，乔木森森鸣鸟雀。中情泮奂何所撄，旧日粗豪心渐薄。或向西河学钓鱼，或向东原访隐居。割鸡饮如壑，跣足蓬头奚愧怍。譬如野鹜山鸡被樊絷。一朝脱翅向空山，玉柱金甍肯轻集。达亦无所欢，穷亦无所苦。我曹心事久不白，秃颖安能为君数。去年二月经紫阁，怪石惊湍陋天姥。其下一里秦草堂，古人题咏横如堵。此时思欲与君游，击筑徜徉歌石鼓。或时策杖瀑布间，或时坐远临高岵。此意寥寥不复同，因君叹息泪如雨。
寄献吉
作者：康海
朝代：明
体裁：七言绝句

炎威赫赫汗如泉，秦女弹筝乘曙天。愿逐南风作云雨，却令凉思到君前。
寄王公爵
作者：康海
朝代：明
体裁：古风

子本江海人，清风冠今昔。挥鞭游宛洛，扬帆窥楚泽。念予山林居，慷慨意不索。遗我南华篇，讵羡竟尺璧。何时重握手，共坐君山石。
寄翟石门
作者：康海
朝代：明

今日汧阳发，知当宿凤翔。中秋亦何幸，同子浥清光。巘外来旌节，云间下凤凰。白头疏旷久，徙倚望原冈。
寄芝山右长史
作者：康海
朝代：明
体裁：七言绝句

芝山风致绝堪怜，老我当时望若仙。秋暮春分盟又改，石门空扫薜萝烟。
对客
作者：康海
朝代：明
体裁：五言律诗

丝竹怜吾懒，尊罍待汝来。片云霄汉没，丛菊小篱开。积雨难相过，当歌莫谩回。请看秋草色，黄满建章台。
对月
作者：康海
朝代：明
体裁：五言律诗

明日重阳节，霜华又一年。薄游惭贳酒，高会即登山。明月催归兴，新诗待绮筵。奚童识吾志，先具泛溪船。
尹之先画竹
作者：康海
朝代：明

虚堂挂翠筠，玉涛满壁起。知君彻骨清，志意特欣此。兴剧须我题，予好亦若尔。回视桃李姿，秾芳胡足齿。
岐山道中·其一
作者：康海
朝代：明
体裁：五言绝句

雨过万木茂，天开千嶂青。迎风翻锦蝶，拂雾点蜻蜓。
岐山道中·其二
作者：康海
朝代：明
体裁：五言绝句

偃蹇裁脩竹，巃嵷立假山。绿涛浮柳色，苍翠压朱阑。
岩洞
作者：康海
朝代：明
体裁：五言律诗

岩峒昔年好，亭亭嘉树围。春风惟绿草，幽径带残晖。卜筑心逾切，游遨愿不违。微吟天欲暮，幽感逐云飞。
嵓坡小酌
作者：康海
朝代：明
体裁：古风

宿志爱山水，朅来寻涧源。旭日照苍翠，恍惚游石门。激涛齧怒石，终日闻雷諠。策杖坐嵓坡，芳草如锦墩。长啸振天宇，小酌与弥烦。醉憩听樵唱，悠悠不可言。
张甥之矩自华西来省予与之开尊夜坐辞以辟酒数月之矩少年英妙励志若此诚已罕矣因赋诗赠焉
作者：康海
朝代：明

励志古犹鲜，嗟尔英妙人。超然契神理，谢此曲米春。盛时富游燕，昌龄当令辰。但恐乐不满，安知中足嗔。所以贤达士，寸阴日以珍。张甥出名裔，磊落吾所亲。奋迅冀往哲，慷慨怀先民。述此止酒事，言辞皆绝伦。彭泽虽有作，徒以愠同尘。岂若慕宏达，精诣吾道津。事以久乃定，节惧中路屯。愿言永初服，白首以为真。
彭麓夜酌
作者：康海
朝代：明

露坐架棚箔，邻翁高兴多。转觞话农事，绝胜陈绮罗。西村二三子，携酒复相过。忽忽至更尽，悠悠奈乐何。
彭麓山房宴作
作者：康海
朝代：明

南原双白杨，直上数千尺。彷佛齐彭山，不为后上扼。山房当其阴，潇洒殊曩昔。置酒劝君饮，慷慨尽三石。岁月不肯留，人生岂常适。试问华冈子，谁见王维宅。
彭麓山房漫兴
作者：康海
朝代：明
体裁：七言绝句

黑水波涛万尺悬，太行王屋讵能先。从今杖履朝朝坐，坐看青山下紫烟。
彭麓山房答太微见候
作者：康海
朝代：明

君从二曲城西去，我向双厓月下归。夕日烟云迷远寺，晴天花柳暗春扉。娇莺过巘娟娟语，乳燕冲波故故飞。对景相思期痛饮，凭君莫自惜罗衣。
彭麓诗和白坡提学与诸公见过之作
作者：康海
朝代：明

返耕得兹麓，习静欲长年。山水向春碧，烟霞当暮妍。结庐垂四壁，枉驾辱诸贤。遣兴沽村酒，呼童鸣绿弦。
得伯循书将以十月见访
作者：康海
朝代：明
体裁：古风

葡萄酿作酒，复置琉璃杯。共君《宛转歌》，一日三万回。
得粹夫书
作者：康海
朝代：明

十七年来閒阔情，三千里外惜群鸣。开缄不觉悬双泪，欲见还知隔一生。王屋空闻小有宅，终南今作渼陂行。旧时多少云霄客，屈指何人记昔盟。
得粹夫书
作者：康海
朝代：明

十七年来间阔情，三千里外惜群鸣。开缄不觉悬双泪，欲见还知隔一生。王屋空闻小有宅，终南今作渼陂行。旧时多少云霄客，屈指何人记昔盟。
微雨独坐忆德充
作者：康海
朝代：明
体裁：五言律诗

雨中无客至，独坐试微吟。忽见桃花发，不知春事深。夭红浮绮席，佳气转芳林。明日同沽酒，长歌眺碧岑。
忆昔
作者：康海
朝代：明

忆昔承明侍从朝，先皇端拱似神尧。万家箫鼓传双阙，三殿风云护九韶。剑佩缓归青琐夕，蛮夷通款越裳遥。可怜湖上龙飞后，人事官曹渐寂寥。
忆牛头寺
作者：康海
朝代：明
体裁：五言律诗

首夏东游华，因过御宿西。稍寻幽处览，深入故人栖。水竹都堪画，云烟总合题。始知韦杜曲，尺五逼天齐。
怀太微
作者：康海
朝代：明

太微清苦士，弱冠即知名。英气千人废，新诗四座惊。爱身辞一芥，当士陋诸生。可惜龙光剑，悠悠闭斗城。
怀金可卿
作者：康海
朝代：明

忆昔与君别，悠忽今十年。不能见颜色，徒存秋夕篇。展玩泪沾臆，相思隔万川。男儿奋迅虽有时，叹息君才诚绝弦。竖儒仅能诵章句，腾踏青云凌钜贤。珍味安能通俗口，广陵之散谁可传。罕山金可卿，三原马溪田。徒使高名贯星斗，科场不售惟我怜。昔也令人羡三凤，今我孤骞情惘然。相如既有凌云赋，讵待吹嘘方上天。
戏介夫
作者：康海
朝代：明
体裁：古风

张家酒恶吴酒良，使者两索皆见妨。好雨岂知主人苦，暖泉眼底成潇湘。跃马欲行还自止，不忆此行忽如此。歌舞虽佳酒不堪，安用哓哓聒双耳。
扶风道中
作者：康海
朝代：明
体裁：七言绝句

雍原东去彻咸阳，渭水西来触太行。陵谷尽归明坂籍，衣冠不见汉文章。
扶风道中十四首
作者：康海
朝代：明

邮亭新柳厌春阴，驿路黄尘销客心。碧水苍山予未晚，衰容短鬓尔何侵。凤泉东是美阳城，秦后离宫迹已平。细草不知龙辇去，城边日日唤愁生。许公碑石尚参天，科斗消磨不记年。公子经纶唐第一，乡邦述作近谁先。夕阳隐隐抱孤村，知是何王晾马原。龙种自随彤盖去，人烟常傍厩门繁。
扶风道中十四首·其一
作者：康海
朝代：明

邮亭新柳厌春阴，驿路黄尘销客心。碧水苍山予未晚，衰容短鬓尔何侵。
扶风道中十四首·其三
作者：康海
朝代：明

许公碑石尚参天，科斗消磨不记年。公子经纶唐第一，乡邦述作近谁先。
扶风道中十四首·其二
作者：康海
朝代：明

凤泉东是美阳城，秦后离宫迹已平。细草不知龙辇去，城边日日唤愁生。
扶风道中十四首·其四
作者：康海
朝代：明

夕阳隐隐抱孤村，知是何王晾马原。龙种自随彤盖去，人烟常傍厩门繁。
整籍
作者：康海
朝代：明

三年困人事，何曾理书帙。鸟鼠白昼游，入门忽首疾。架阁具倾覆，点检切中怵。凌晨趣洒扫，整顿倏终日。种类既品题，编简复齐一。不但几案清，幸靡万一失。焚香坐望馀，俨然成静室。平生风雅情，殊以乖蹇窒。追惟感叹生，端坐还羞㥾。何如溪上翁，翩翩独閒逸。
昔往
作者：康海
朝代：明
体裁：五言绝句

昔往何悠悠，今来亦矫矫。绿树云外多，红颜坐中老。
春
作者：康海
朝代：明
体裁：六言诗

柳浪青如麦浪，梨花白似梅花。不寒不暖天气，半幽半隐人家。
春暮叹
作者：康海
朝代：明
体裁：古风

今日复春暮，芳华能几时。今人不见昔人乐，今人之乐昔岂知。嵓泉沸沸沼翠微，我坐溪头看絮飞。轻飏依约杳无定，明日相逢安可知。去年谩作华山客，对食不能心自惜。此时空作山中人，闲情人事仍相迫。苦忆同袍三四君，即有稀声谁更闻。不如杀鸡饮美酒，醉时遥望南山云。
普缘观眺次仲默
作者：康海
朝代：明
体裁：六言诗

地僻柳条初绽，春深小桃未花。草房凹口云散，荞麦山头日斜。傍壑数椽僧舍，隔溪三老人家。龙窟千寻俱水，苍波四望无涯。
有所思
作者：康海
朝代：明
体裁：乐府曲辞

有所思兮乃在天一方，徘徊不可见反复令心伤。秋雨霏霏庭院空，思逢君兮君莫逢。流苏罗带那复展，阶下梧桐生悲风。
有所思
作者：康海
朝代：明

繄自辞京邑，遥遥十六年。婚姻谢儿女，游眺历山川。总谓终聊尔，谁知事偶然。忧来唯洒泪，魂逐夜台边。
望欹湖城东别业
作者：康海
朝代：明

自出华山道，时时怀此翁。名园春定好，佳节远谁同。社稷思君实，文章略季通。望中欢喜极，若坐小楼东。
望鄠
作者：康海
朝代：明

客谢酆桥道，逶迤紫阁阴。云霞馀夕照，花柳暗春林。灯火城中出，星河望里沉。不知王逸少，何处赏偏深。
望龙池怀汝济吏部
作者：康海
朝代：明

小殿俯芳林，丹台挹翠岑。重来多好兴，孤眺惬春心。时序关华发，丘园受短吟。如何韩吏部，已放二毛侵。
杂兴
作者：康海
朝代：明

浒西亦佳胜，日日有襟期。田园俯川陆，葵藿满阶墀。野叟遗浊醪，嘉树过凉芃。微曛上崇惸，遐眺引东菑。牧笛风外来，园禽鸣别枝。睡足发新怀，此心谁得知。
杂兴
作者：康海
朝代：明

浒西亦佳胜，日日有襟期。田园俯川陆，葵藿满阶墀。野叟遗浊醪，嘉树过凉飔。微曛上崇巘，遐眺引东菑。牧笛风外来，园禽鸣别枝。睡足发新怀，此心谁得知。
李节妇歌
作者：康海
朝代：明

武功节妇李锐妻，节操直与青天齐。夫子舅姑苦欲嫁，不从见逐何所栖。阿舅宦去卖田亩，妻孥俱作燕台走。悲号陨绝夫冢边，血泪如波心欲剖。遗息在抱求死难，欲守夫家岂能守。吞声自赁宗人居，夜纺绩织苟糊口。辛勤匍匐二十载，息儿成长为人妇。三十年馀舅死官，姑来置屋比旧宽。小叔家口自逼仄，岂容老妪供姑餐。纪侯去国纪季在，叔姬故与酅宗对。先后不免舅姑嗔，立锥无地肠空碎。小叔近又卖新屋，西入汧阳不东复。身计萧条兄弟疏，安得不就寡女宿。庶民自与邦君殊，贫人赁僦何弗居。南里豸史苦执礼，岂未尽谙胡氏书。庄公元年纪已拔，宗庙所系情难恝。三年遣季存馀酅，吾君既死身安极。所以归酅死宗庙，谓酅如纪心所悼。秦人鲜义自古然，父子尚有耰锄较。寻常岂异不顾亲，区区嫠妇尔何人。
杏花亭小坐
作者：康海
朝代：明
体裁：五言绝句

我爱千亩杏，逶迤围小亭。浮云日夕静，叠入万峰青。
柳下观棋
作者：康海
朝代：明
体裁：五言绝句

塌地坐弹棋，注酒莓苔上。水际暗香来，怕是桃花涨。
栗为许邀万柳庄集夜坐率尔有怀
作者：康海
朝代：明

汝向名园去，佳游兴若何。柳溪须对月，花坞且停歌。不寐杯空泻，微吟思转多。老来心数仄，徙倚立庭柯。
梦中麓子
作者：康海
朝代：明

积雨晦皋陆，我车不可前。徘徊望北墅，迤逦横云烟。退坐草堂下，篱菊灿且妍。节物忽将改，引杯吟太元。微醉体亦倦，梦谒九华天。仙人中麓子，揖予出素编。云是广成撰，孰能叩其筌。忆昔魏伯阳，谓我骨当仙。苦逐世人好，落魄武亭川。缘业殆将满，数命或有然。始思饮刀圭，却老觅长年。语既执我手，欢笑极周旋。振袖出两药，光如朝日鲜。挹彼松露下，同吞各一圆。五内倏清爽，神采非昔焉。我居太白下，君庐太山颠。采芝拾瑶草，餐玉茹井莲。欲会但瞬息，跨鹤何翩翩。赤松作参伍，玉女侍几筵。翛然万物表，世网安可牵。
梵觉
作者：康海
朝代：明
体裁：五言律诗

梵觉蛩吟夕，看云雨脚收。此时真可惜，昨夜不胜愁。秉烛看儿女，呼童贳酒筹。明年冬十月，仍放戴逵舟。
植树
作者：康海
朝代：明

此日春气和，万木具含秀。况我山林居，园列颇成就。客自盩厔来，驱车扣圭窦。白杨二百株，绋纚载其后。根繁生意多，干润理宜茂。倩人速植之，行列未差谬。虽惬静者心，尚祈后土祐。浇灌分所勤，盘踞晚应觏。结庐谢王役，怀愚负时谬。糊口聊秉耕，舒形得佳岫。即非松菊场，已还榆柳旧。但资歌啸心，绝胜笙竽奏。
楼观
作者：康海
朝代：明

仙家楼观俯层岑，春色逶迤万木阴。槛外歌声初迤逦，寰中人事几销沉。谁将玉醴传金椀，自欲浮生憩此林。本是无心名利客，悔教华发到如今。危楼迥对一峰孤，哀壑平连万顷芜。摩诘画图空掩映，伯阳道德岂虚无。方西涧谷汉驰道，直北河山周故都。风土不殊人事异，谁将绵瓞问司徒。
楼观·其一
作者：康海
朝代：明

仙家楼观俯层岑，春色逶迤万木阴。槛外歌声初迤逦，寰中人事几销沉。谁将玉醴传金椀，自欲浮生憩此林。本是无心名利客，悔教华发到如今。
楼观·其一
作者：康海
朝代：明
体裁：七言律诗

仙家楼观俯层岑，春色逶迤万木阴。槛外歌声初迤逦，寰中人事几销沉。谁将玉醴传金碗，自欲浮生憩此林。本是无心名利客，悔教华发到如今。
楼观·其二
作者：康海
朝代：明

危楼迥对一峰孤，哀壑平连万顷芜。摩诘画图空掩映，伯阳道德岂虚无。方西涧谷汉驰道，直北河山周故都。风土不殊人事异，谁将绵瓞问司徒。
次张闇夫见过之作
作者：康海
朝代：明

独好中林隐，因家清渭川。园开溪尽处，山合水西边。曲艺明时弃，长歌稚子传。已深疏旷志，不是欲游仙。
水北山房作二首
作者：康海
朝代：明

水北君归隐，匆匆十五年。我来重极目，疑似岳阳川。楼阁参差里，亭台杳霭边。鸟声听不尽，花底有鸣弦。
江头
作者：康海
朝代：明

江头横槊任群凶，过腊经春未息踪。秪以官输相逼迫，岂能比屋自从容。尚忧巴蜀仍多事，莫倚秦雍足利锋。闻道军衙更节镇，东方黎庶益汹汹。
江景
作者：康海
朝代：明
体裁：五言律诗

昔经涑湖水，今忆武昌游。万艇云中下，三江天际流。渔歌莲叶浦，雁度夕阳楼。应笑浮名客，劳劳何日休。
汤泉亭子小坐
作者：康海
朝代：明

山雨幸初霁，微风犹峭寒。峰高常带雪，湍杀不成澜。野鹿含芝过，山鸡隔竹看。碧桃多半落，若可奈春残。
沜东亭子閒坐二首
作者：康海
朝代：明

扫地坐芳草，阑斑如锦茵。况有青莲幕，偏宜乌角巾。经纶辞壮志，萋斐得间身。不作酕醄饮，桃花亦笑人。
沜东眺望
作者：康海
朝代：明
体裁：古风

层崖若长函，灵异特中秘。回合上溯岐，喷薄下临渭。壤沃草木荣，气滋苔藓翠。苍烟萦紫房，白鹭眠芳遂。木杪见南山，崒嵂若天坠。时复生白云，观之使心忮。山居三十年，筋力半销瘁。徒羡古人游，孰契来日事。所以慕良觌，冀欲毕微志。唤妓理瑶琴，呼童捧兕觯。感叹发浩荡，悠悠起吟思。后会如可谐，谓续城南例。
沜东蓺圃作
作者：康海
朝代：明

我非汉阴叟，灌园湋水东。处世本无机巧心，胡为桔槔悬此中。园丁再拜向我语，此意千古谁可通。舟车亦是古帝作，胡不辞去存古风。言者自有托，读者自无穷。坂泉之战至今诵，安用区区矢与弓。
泾西村见野老邀食
作者：康海
朝代：明
体裁：七言律诗

野老支筇笑问予，桃花飞处即吾庐。尚思漉酒呼村妓，可暂偷闲驻小车。指点杯盘无别馔，坐谈筐箧有农书。双颧豁磊衣衫古，尔雅安闲我不如。
泾阳道中怀�君
作者：康海
朝代：明
体裁：五言律诗

官舍草初青，君应坐小亭。谩吟谁共续，高论我常听。莫叹冯唐老，终期阮籍醒。由来丈夫志，唾手出青冥。
洪川柳浦斜眺
作者：康海
朝代：明
体裁：古风

烟墟翼层壑，岩阴生暝色。柳际斜阳来，徘徊望安极。披襟挹清风，搴木值嘉息。坐久山月升，情景俱相得。嵇康非养生，谢安有高识。歌啸振空林，归骖苦追逼。眷言期重来，何必云间翼。
浒西喜明叔孟独二君子至作
作者：康海
朝代：明

我本支谩人，啸歌浒西曲。心喜谈道术，性憎傍尘俗。二君英俊才，世事岂拘束。同游终南山，文采夺人目。数日返墟里，此意常在腹。因念苏与黄，声臭一何属。我有辋川吟，鄙近不可读。请君勉和之，永为此行馥。
浒西夜归
作者：康海
朝代：明
体裁：五言律诗

暝色暗川原，篮舆返贲园。野花迎夕露，新月照秋轩。醉觉纶巾岸，吟怜鸟语喧。悤悤百年里，佳节几扳援。
渡渭
作者：康海
朝代：明

吾亦爱沧洲，春风信所游。不须歌桂棹，浑胜坐兰舟。浊浪排风起，轻帆及岸收。稍东瞻太华，遥在碧云头。
渡渭南望·其二
作者：康海
朝代：明
体裁：五言绝句

客散太微道，人归黑水西。临流挥短赋，即景试新题。
渡渭南望二首
作者：康海
朝代：明
体裁：五言绝句

水际孤云合，船头细浪生。青山飞白鹭，绿竹啭黄莺。
渭南逢杨静修韩秀夫孟望之三君子
作者：康海
朝代：明

诣华情空切，相过意已深。那知百年里，又此一沾襟。儿女方粗了，存亡忽见寻。吾生何日定，对酒若为心。
渼陂宅逢欹湖
作者：康海
朝代：明

方作城南别，重为鄠杜逢。岂期尘雾里，今日见人龙。邂逅非无意，酕醄谅可从。明朝予北去，何处望仙踪。
潼关早发
作者：康海
朝代：明

早发潼关道，微风动林木。长峡百里去，我行正仆仆。大风变顷刻，万里惨以逐。树杪闻过沙，何须问平陆。我口不可开，我身只匍匐。挽车两少年，行行亦长哭。云是阌乡人，先世有官禄。县官急边粮，十户九逃伏。里长利赂钱，我故苦独速。太平作男儿，庸调天亦福。所恨身不长，筋力易羸蹙。母寡已十年，萧条但空椟。有田不得耕，有事在忽倏。近岁严转输，使者日三复。迢迢百里途，如历经纬轴。我喉亢如火，我行迅如䎘。吏来督我行，跃马恨不骛。使者讨押钱，鞭挞褫我服。我冤向孰陈，我泪向天瀑。语终心益伤，声吞色犹恧。我感少年语，涕泪泫如漉。皇明百年来，万姓各安育。草木亦有滋，少年尔曷蹙。匈奴二三载，骄气如鹯鹔。主将小儿行，焉能办鍭镞。尔居见尔难，不见九边族。一夫八人管，剥削尽膏肉。往者禁军出，人家无完畜。膂力代出役，瘁敝内供谷。土炕亦见夺，何况妻与仆。此本亡赖子，亡命入军牍。三帅皆诡随，安知有钤束。少年尔莫苦，主上正恭穆。行当致雍熙，边庭永安肃。尔身当不劳，尔家亦永复。少年感我言，再拜向天祝。愿主万年寿，保我有饘粥。愿民如春草，长养无践殰。挽车向西去，气色犹睦睦。
灵宝客邸逢慎之
作者：康海
朝代：明

客滞燕台久，春深始到家。异乡惊见汝，归思渺无涯。但酌弘农酒，休言杜曲花。我来应首夏，知剩几枝斜。
独坐
作者：康海
朝代：明

梓里逍遥又一年，风光何处不堪怜。鸣禽应谷声逾碎，露菊侵阶影自圆。无病有时看碧水，多情终日卧苍烟。斜阳牧笛从吾意，漉酒呼邻兴渺然。
玉女泉
作者：康海
朝代：明
体裁：古风

玉女泉西有石室，水落龙潭波潏潏。笑杀东京马仲长，驻此何为忽飘逸。平生绛帐县丝竹，数十蛾眉列华屋。泉头习习秋风生，不见当时环佩声。古来大美小难妒，爱尔千年文学名。
王总制维纲凯还歌
作者：康海
朝代：明
体裁：古风

秋风清，秋草黄，胡马横飞瞷河梁。材官奋击胡马尽，幕下生致月氐王。忆昔先皇全盛时，六龙结驾亲出师。朔方健儿佩金虎，人人思夺胡马骑。胡来□□其旋如雷，万夫发弩不能一摧。岂知神武本不杀，喜功不至胡为哉。吾闻天子之守在四夷，爪牙之士皆熊罴。朝中但有荆山老，莫怕边风叠鼓鼙。
瑞州太守行
作者：康海
朝代：明

瑞州太守邝廷瑞，瑞至之日贼乃鸷。手无寸铁兵卫空，健儿闻惊皆逃避。郡吏不敢更趋承，苦谏当虞身后事。四境安危系此身，太守一逃何以徇。当衙一呼士争奋，始信英雄气有神。贼兵星散城已保，转顾因知寇所巧。樊破毁栅敛近民，贼失所资如逝鸟。至今瑞郡立生祠，君与刘周如在兹。丈夫寻常薄钟鼎，毁誉升沉何足疑。嗟嗟贝锦者谁子，谤君翻使君名起。盖棺事定古所传，才去几时民若此。天道恢恢监独明，区区庶子胡为尔。
留别太微
作者：康海
朝代：明

养生无状病经旬，药裹缘君更有身。明日西归休恨别，他时相见却惊人。稽康徒作形神论，魏野终非翰墨臣。早晚南山云气发，请君天际望纶巾。
疆场村
作者：康海
朝代：明
体裁：古风

渭南西北疆场村，无数桃花开荜门。高陵到此已卓午，满路风沙愁断魂。去县尚有三十里，仆夫嗷嗷默相语。地惨天悲行路难，岂知主人心更苦。五字先拚数茎须，千金不及步兵厨。太微处士与惬尔，高风常候城西隅。何时身坐少陵洞，共渠细倒水晶壶。
登罨翠楼眺望川原
作者：康海
朝代：明

我登罨翠楼，川原郁回合。方喜风雾开，倏见烟云匝。直东看黄山，三秦如堵圜。兴亡理堪惜，念之凋朱颜。同把一尊酒，劝君为君寿。莫负当春游，人生若刍狗。
白石楼
作者：康海
朝代：明

我闻白石楼，乃在太行下。丹梯凌紫霄，朱甍接岩罅。盘郁横汾曲，崔巍紫金叉。斜烟荡洄潏，朝晖耀檐庌。两溪互萦带，千峰随晦冥。嶂屏万翠列，花柳四时明。平生喜游眺，讵可如孙登。春中过函谷，遂有渤澥行。徒怀南庄老，安能惬初盟。人事苦促迫，三日滞虞乡。虽有泛舟趣，却无曾点狂。回想王官谷，新诗满素墙。不识仲南姓，徒怀诗思长。便思与握手，于时共徜徉。同游诵其名，知是南庄子。故家有若人，私为李公喜。翱翔翰墨场，倏忽逾四纪。不谓英俊姿，尚在秦晋里。何当登此楼，醉汝贤乔梓。三叹发朝邑，弥月兴犹起。感君寄书至，展转爱君才。欲见不可得，空望白云隈。吾有双黄鹤，飞飞自天来。因逢王子晋，借之游蓬莱。一去竟千载，寥寥犹未回。回时坐鹤背，挈子临高台。先过昆崙顶，后瞷弱水涯。徐访紫华君，持其双玉芝。吾意竟不歇，君心幸勿改。寄君白石吟，惟君为予待。
盩厔喜太微至作
作者：康海
朝代：明

此日复何日，眷言会君子。方拟跃马寻，忽焉具来止。来止将何为，握手论文史。春城沽酒佳，斟酌一何喜。普缘古仙游，山水嘉无比。若赋南山篇，请君自兹始。
真空寺
作者：康海
朝代：明

拂雾寻山寺，篮舆上转轻。晓云生石细，旭日映岩明。梵磬遥空出，天花夹路迎。何须似摩诘，方是学无生。
短歌行
作者：康海
朝代：明
体裁：古风

青楼下间垂杨道，红妆结伴寻芳草。修眉照月翠双弯，遝拨琵琶笑春早。五陵年少贱黄金，一听娇歌意便深。千金愿买芙蓉幕，不愿千金愿一心。须臾乐尽夜窗白，欢去悲生心脉脉。人生拘束朱颜飞，翻羡幽州胡马客。
示习方
作者：康海
朝代：明

汝母我之姊，同胞无别亲。不幸去年死，㷀㷀惟汝身。汝父既早没，汝依当何人。数数与汝语，令我泪沾襟。汝性颇灵慧，力作何不勤。青春易凋丧，岁月良可珍。汝能事卓立，非止裕汝屯。指名为令士，汝亲当见伸。何苦逐游冶，弗肯志讨论。挞之尚不易，况乃颊舌云。汝祖好男子，豪爽多誉闻。辛苦教汝父，冀登要路津。汝父乃不谷，漂荡成苦贫。幸以汝母故，托居我南邻。黾勉相劝讽，粗能禦寒温。谓将致兴发，岂意掩泉坟。遗汝无寸土，汝母复长沦。近日乏良吏，役赋甚纷纭。富者尚难理，贫者安可徇。不见抬舆者，四体如火薰。不见负输者，锁桎令肉皴。我年已五十，岂得常逡巡。作诗以告汝，请汝书诸绅。
示孙逸人
作者：康海
朝代：明

昔遇王子乔，谓君有仙骨。遨游三岛中，万里一超忽。朝餐石门霞，莫吸海陵月。朱颜浥瑶辉，长乐安可歇。天上降元鹤，白日升玉阙。懒答麻姑书，况肯事干谒。我虽不适意，逢君欲飞越。
示德充
作者：康海
朝代：明
体裁：七言绝句

昨日予从沜上归，满天花柳拂征衣。却思春色无多许，好谩相将历翠微。
示昭允及桐方等
作者：康海
朝代：明

为学不努力，瞬息弃前功。老夫衰境倦筋骨，安能久坐空庭中。徘徊不见朗诵人，迤逦岂羞长跪同。昨日街头黄发儿，今已倏忽成老翁。谆谆念汝理不达，切切宁为虞困穷。此心逐物返自易，勉哉莫作长匆匆。
秋
作者：康海
朝代：明
体裁：六言诗

山前山后红叶，溪南溪北黄花。红叶黄花满地，茂林修竹人家。
秋意
作者：康海
朝代：明

此日秋风绝可人，年时炎溽尚伤神。且看晓色清如洗，转觉寒光翠欲嚬。松下有时双鹤舞，溪边无数白鸥驯。便须酌酒酬心事，莫谩支吾愧此辰。
秋雨叹
作者：康海
朝代：明

去年秋雨苦淋沥，今年淋沥更无敌。自从初一涨潦河，至于初七声逾激。浸淫若遣太华崩，轰豗岂但平川汩。百谷腐烂莎草长，惟有芙蓉水中直。崩墙坏壁人夜号，比邻处处通波涛。明灯执伞待天曙，片云浮来声益号。富家或能饱鸡黍，嗟嗟奈此贫儿曹。拽椽为薪曲为粥，斗粟千钱肯相鬻。原上官道泥已深，原下卑湿人怎禁。四方极目尽明水，野菜可餐何处寻。绹涂匍匐寡筋力，宾客逢迎甚胸臆。安得大禹凿九州，更使苍生免昏匿。此雨初晴人亦狂，为能洗却烦蒸凉。那知狼藉遂如此，积阴郁郁行坐妨。儿童阶下戏舟楫，风动樯帆行猎猎。不知何日坠莲房，乱向波心逐莲叶。
秋雨叹·其一
作者：康海
朝代：明

去年秋雨苦淋沥，今年淋沥更无敌。自从初一涨潦河，至于初七声逾激。浸淫若遣太华崩，轰豗岂但平川汩。百谷腐烂莎草长，惟有芙蓉水中直。
秋雨叹·其三
作者：康海
朝代：明

原上官道泥已深，原下卑湿人怎禁。四方极目尽明水，野菜可餐何处寻。绹涂匍匐寡筋力，宾客逢迎甚胸臆。安得大禹凿九州，更使苍生免昏匿。
秋雨叹·其二
作者：康海
朝代：明

崩墙坏壁人夜号，比邻处处通波涛。明灯执伞待天曙，片云浮来声益号。富家或能饱鸡黍，嗟嗟奈此贫儿曹。拽椽为薪曲为粥，斗粟千钱肯相鬻。
秋雨叹·其四
作者：康海
朝代：明

此雨初晴人亦狂，为能洗却烦蒸凉。那知狼藉遂如此，积阴郁郁行坐妨。儿童阶下戏舟楫，风动樯帆行猎猎。不知何日坠莲房，乱向波心逐莲叶。
秋雨吟
作者：康海
朝代：明

十日一晴晴复阴，斜风细雨何浸淫。山根泥滑寸薪苦，水面苔生平地深。神怒天摧或如此，已看百谷半将死。饥寒盗贼著处生，诛斩翻忧乱兵起。徵求无度民自难，诸公徒尔叹微官。豺狼当道捕不得，三公列卿何足观。忽忆成化甲辰岁，公私充国纲维系。皇帝临轩发禁钱，细民尚作沟壑毙。况复艰难至此时，九重深严那得知。台谏徒陈利害策，闾阎不见宁息期。斗粟尺布命所直，吏促官输转相逼。甘肃纵横土鲁番，商洛纷纭织染给。中丞受诏不敢来，此地生灵一何极。呜呼斯民天所生，州县相看何太轻。祖宗宏业振千古，陛下神武复英明。一朝收取坏事者，会见尔曹双眼清。
秋风词
作者：康海
朝代：明

长安道上秋风起，吹入青门草靡靡。客子携琴燕赵来，一感秋风心欲死。鸣鞭跃马过我前，那堪杯酒重留连。酒酣气发百志奋，谈笑须臾空百年。坐中叹尔壮士心，人事何劳问古今。张仓亦能论刑法，君平徒然卜六壬。仲尼治国苦不称，曾参事母犹难信。时势摧人著处生，英雄遇抑常迟钝。南山磊磊云气横，寒泉湔湔终日鸣。请君拂袖谢人世，与尔常为谷口耕。
第一关次联句韵上邃庵先生
作者：康海
朝代：明
体裁：七言律诗

拂曙披云到此关，喜随綦履望名山。芙蓉半出青天外，沆瀣中分白石间。定有神功扶帝力，岂须灵药驻衰颜。攀蔂未觉寻行倦，细和新诗及暮还。
答仲木
作者：康海
朝代：明

适性即为乐，处安宁怨贫。客来遗我书，乃在泾水滨。再拜读此书，道意何慇勤。昔为鸾与凤，今为参与辰。相思千万端，缕缕难具陈。浮云蔽白日，游子殊苦辛。道远行不易，戚恻伤我心。
答伯循
作者：康海
朝代：明

抱病卧林壑，思君安可亲。忽蒙枉书札，便已惬心神。曲艺竟何益，虚名常愧人。沜东有垂柳，堪送百年身。
答太微浒西行
作者：康海
朝代：明
体裁：古风

结庐事场藿，徒欲食其力。世人那能知，谓我谢亲䁥。平生无遐思，长往将安极。种树森森高插天，栽花谩喜多秾色。苟使徜徉终此身，敢向长天振双翼。诸君义气如古人，访予幽壑滞芳春。兴豪那惮三百里，笔落欲扫千人军。君和紫芝曲，我草北山文。层台日夕云霞动，啸弄清波漾綵纹。卢女当弦歌白纻，飞花飘上石榴裙。于时君醉我起舞，空林莺燕如相语。眼底韶华取次休，人生适意能几许。往者閒游翰墨场，群公以我似班扬。雕虫徒使为身累，安知山林岁月有此长。我家桑落近所少，与君斟酌各千觞。安石东山巳尘迹，后人讵识吾曹狂。君不见葛洪苦慕不死药，从今红颜坐消烁。长生有法遇者难，不如逢暇先行乐。逝水无回波，层鱼无纵跃。徘徊歌汝浒西行，却把空鞋笑东郭。
答明叔孟独二子之赠
作者：康海
朝代：明
体裁：五言律诗

寂寞扬云舍，春风二妙过。新诗题素壁，逸兴入烟萝。杯带寒潭浅，山临夕照多。尚能陪杖屦，同坐沜东莎。
答桑华州
作者：康海
朝代：明

桑君英妙人，恨与识不早。脱颖岂性成，豪爽盖天造。再会益琤琤，故言皆了了。眼底似君稀，勉旃为世宝。半年下山寺，乃趍坊里道。所过六七村，村村胜城堡。柝声远近连，人家气色好。共言今两年，怀抱绝不恼。
答用昭德光
作者：康海
朝代：明

年来唯与白鸥群，春暮谁知两见君。幸有青尊须纵饮，况当明月更论文。山房迤逦浓花发，草阁迂回野径分。长句短吟俱大雅，朱轮华毂正浮云。
答蔡承之见赠之作
作者：康海
朝代：明

故人清晨来叩庐，野人尚作深岩居。握手扫地坐相语，忆昔交游俱不如。情真唤妇馔鸡黍，道厚抚躬惭绪馀。多病寻常少筋力，感慨直欲凌空虚。
答都人
作者：康海
朝代：明

还车浒西曲，半山含暝色。朔风刺我衣，欲止不可得。入城逢都人，白马衔金勒。下马揖车前，被服甚奇特。授我一缄书，题识颇修敕。展书读其辞，耿耿乱胸臆。一别十三年，安知如顷刻。劳君远问讯，况此常相忆。习静厌世喧，冠冕志颇息。秦马不嘶越，南鸟岂栖北。野人各有怀，所务在稼穑。慇勤谢都人，去去慎登陟。
简华岩
作者：康海
朝代：明

常作华山游，遂为华山客。爱君小楼当华山，日日开帘玩山色。偶逢方平跨鹤来，握手而语若有得。便欲同君鍊九霞，勿使红颜坐销歇。
终南路氏少憩
作者：康海
朝代：明

不到幽人舍，匆匆又五年。槛花交砌密，园果出墙悬。夹路皆清荫，当阶过碧泉。微风沾客坐，吟望兴翛然。
经暖泉宅
作者：康海
朝代：明

二曲交游客，如君信不多。几时违笑语，荒冢已烟萝。却望题诗处，其如洒泪何。谩看忧乐事，千古一南柯。
经漆村览有邰古迹
作者：康海
朝代：明

我闻昔人言，此即汉漆县。其东故有邰，草木殊葱茜。终南当面朝，清渭过如练。直北倚黄山，逶迤控周甸。前望松桧场，知是何王殿。王迹日以微，气色或隐见。西南庆善宫，郁当漆村面。胜地迁变多，往躅审弥眩。繄自虞夏来，百祥具兹奠。地灵昔所庇，谛此窃中羡。
绿野书院作
作者：康海
朝代：明

不到幽栖处，悠悠将十春。古堂悬见日，静地寂无尘。俎豆思周礼，威仪忆鲁蘋。愧非程伯子，何以坐松筠。
聂孝妇歌
作者：康海
朝代：明

姑未老，夫已亡，事姑惟恐姑心伤。妾幸不死得事姑，姑病经年惟妾扶。但得姑好妾常侍，那惜此身成骨枯。可怜阿母死时语，愿汝有妇还似汝。不见贤郎丧汝时，三载居庐不出户。
自五月朔来偶疾脾肺两月弗瘳间值栗丧悲痛呻吟闭户太息而已七月之望偶携舍弟与惠逸人过浒西则韩蓝田周盩丞同辔见访因成小诗以志予抱兼示诸子
作者：康海
朝代：明
体裁：古风

积痛无旷襟，殊怨殪遥思。徒抱豪放恣，竟累儿女事。造物苦戏人，皇穹降乖祟。卧病动弥月，薰心恒似寐。初秋歇炎蒸，蓝舆历幽邃。强颜发短歌，抚膺泫双泪。感君来问予，笑我乏远致。太息苟自裁，引领忽成醉。
至终南
作者：康海
朝代：明

泥泞抵终南，迷蒙失山色。指点太平宫，崔嵬白云极。不暇自抖擞，冒雨且综核。凭高瞷村落，嘉树万重黑。此地索灵异，气候故不测。旦日云气消，嫩碧竞寰域。绿草弥望浮，波光与山逼。迤逦白鸟来，涤荡千虑息。宿性喜丘壑，跻攀易筋力。深秋事佳游，长歌厌轻默。早晚幽卜筑，终以卧斯侧。
艳词
作者：康海
朝代：明
体裁：七言绝句

遝拨朱弦舞袖长，杨花默默杏花香。几时逐得春游队，烂向东风醉海棠。
荅太微沜东作·其一
作者：康海
朝代：明
体裁：五言绝句

此水远弥洁，此沜晴更嘉。请君沜上坐，看此水中霞。
荅太微沜东作·其三
作者：康海
朝代：明
体裁：五言绝句

沜东多杨柳，枝枝弄新碧。不系郎君车，常拂处十席。
荅太微沜东作·其二
作者：康海
朝代：明
体裁：五言绝句

君家韦杜曲，佳胜定无比。夕阳原上来，此沜亦堪喜。
荅太微沜东作·其四
作者：康海
朝代：明
体裁：五言绝句

木末载酒来，君与坐相酌。愁彼幽鸟鸣，君心乐不乐。
荅希宋侍御雨中见怀
作者：康海
朝代：明

空堂雷雨送微寒，爱汝萧萧竹万竿。安得云霄乘羽翼，一过台榭重游观。园英带湿皆凝碧，墙杮须秋始放丹。我已炎蒸愁作客，君应迤逦卜新欢。
荐福寺将发值欹湖太微二子来饯
作者：康海
朝代：明

禅堂晨起惜清幽，野客西归兴不休。两妙过予应恨别，隔年同此足消忧。林花掩映香台落，旭景霏微宝殿浮。自古城南名胜地，何时极意遍追游。
葡萄架
作者：康海
朝代：明
体裁：五言绝句

绿苞虽未折，清阴巳堪想。徘徊望东山，依依明月上。
行次灞桥
作者：康海
朝代：明
体裁：五言律诗

自笑客行久，悠悠临灞川。感时徒极目，遣兴谩成篇。气槩因周胜，山河入雍偏。五陵佳处望，大约渐非前。
行至曲里见杏花
作者：康海
朝代：明

春中渡河阳，倏忽到曲里。满村开杏花，参差亦堪喜。关吏自北来，云承吕夫子。遣之迎野翁，谨愿颇谦礼。述答俱有章，稽援或通理。感叹君子居，端能化凡鄙。隔岁慕良觌，不谓迩若此。芳春解人意，夹路叠红紫。宿酲方苦人，毕览兴弥起。
西园眺望
作者：康海
朝代：明
体裁：七言律诗

五月不来溪上游，溪云犹自伴溪流。虽非给事茱萸沜，绝胜郎官鹦鹉洲。半顷稻花迷浴鹭，万株桑柳报新秋。何当更挈同心者，小酌微吟尽日留。
西溪醉歌
作者：康海
朝代：明

西溪草堂春水深，西溪主人溪上吟。割鸡把酒劝客醉，少小几时衰老侵。朱颜白日休自负，请君试看芳春林。我闻此语倍感激，世上几人如此心。明朝何不出美酒，更与东眺华山岑。
观刈麦
作者：康海
朝代：明

我从华山归，刈麦已大半。自长安迤东，实美如火炭。繄我返耕来，此麦才再见。接岁禾不登，宝玉咸所贱。周人重农食，特分田畯职。公私积蓄繁，讵有旱乾棘。春首饿莩多，朝廷甚忧恤。今日得佳物，守护须谨饬。黄金殪米下，其语殊谠直。作诗告有位，国宝在稼穑。
观岩下花柳·其一
作者：康海
朝代：明
体裁：六言诗

云外小洲飞鹭，岩阴长沜宜春。万树桃花夹水，满天杨柳迷人。
观岩下花柳·其二
作者：康海
朝代：明
体裁：六言诗

水际碧山如画，原头轻霭霏烟。锦绣平连汉苑，繁花隐胜秦川。
观禾
作者：康海
朝代：明

我来彭麓下，坐爱青山色。雨过忽新凉，苍烟望无极。秋禾行欲成，岂畏骄阳逼。垄亩绿如屯，原隰少螟螣。同欣有年乐，讵知天子力。
观舆菜
作者：康海
朝代：明
体裁：古风

沜东种菜菜已熟，数亩舆来不盈椟。积阴地冷生意微，稀鲜空教怪童仆。连年种豆无一成，苗稼虽强阴雨蚀。家口嗷嗷三十馀，此菜安能佐饘粥。往岁宁无恒雨时，不似今年太翻覆。三月浸淫到仲秋，天日不瞻鱼走陆。农家处处守场禾，官吏纷纷饱粱肉。深山雪冻薪不来，男号女啼声似逐。水不润下洪范嗔，愿以波涛注空谷。雨旸时若年岁丰，我菜全无心亦足。
观鱼梁
作者：康海
朝代：明

直西湋川水，水暖有鱼游。僮仆值农隙，揭梁湋川头。压石作深溜，刺目避湔流。欲辞饵钩急，反为曲薄留。愿为梁上死，不作饵中收。梁上死何惜，所畏饵中羞。
观鱼梁
作者：康海
朝代：明

直西湋川水，水煖有鱼游。僮仆值农隙，揭梁湋川头。压石作深溜，刺目避湔流。欲辞饵钩急，反为曲薄留。愿为梁上死，不作饵中收。梁上死何惜，所畏饵中羞。
览镜
作者：康海
朝代：明

愁里窥明镜，惊看白发多。行年自驱迫，服食谩如何。有相终岩穴，无机任薜萝。平生忧国志，何惜酒中过。
解梁书院四首
作者：康海
朝代：明

层峰拱堂宇，苍翠何嵲嶭。盈盈青衿子，弦诵夜不辍。斯文今在兹，感叹怀往哲。繄予值乖蹇，望道日辽绝。衣冠羞壮游，疏懒愧先烈。结交君子徒，努力崇明德。变故身屡轻，涵养意恒切。岁序不待人，君子慎其节。诸君青云姿，宿志各高尚。奋迅良有期，优游每中谅。修礼慎逸居，稽古却支宕。得师忻折衷，遵道决趋向。我来坐兹堂，诵习惟睹创。始信豪杰人，履历不虚妄。科条从昔云，谦恭见今让。文采虽所珍，躬行以为上。近世尚夸毗，造诣实终鲜。徒以言语微，遂谓道昏显。推行跬步艰，况此继坟典。狂澜及明兴，愈觉支粗浅。徒有析理名，竟为粉饰免。天锡泾野君，特被人文选。笃行遵诚明，因时表舒卷。吾道果不绝，觌此脉如线。猗猗青衿子，励志各有图。逸志凌天云，丽作惊九区。或为庙廊器，或为章句徒。华丰实乃啬，枝荣干还枯。岂若铲雕琢，逖为君子儒。所需出所养，与世作匡扶。蓺谷谛嘉种，种木审良株。我诗揭堂左，百尔慎所趋。
解梁书院四首·其一
作者：康海
朝代：明

层峰拱堂宇，苍翠何嵲嶭。盈盈青衿子，弦诵夜不辍。斯文今在兹，感叹怀往哲。繄予值乖蹇，望道日辽绝。衣冠羞壮游，疏懒愧先烈。结交君子徒，努力崇明德。变故身屡轻，涵养意恒切。岁序不待人，君子慎其节。
解梁书院四首·其三
作者：康海
朝代：明

近世尚夸毗，造诣实终鲜。徒以言语微，遂谓道昏显。推行跬步艰，况此继坟典。狂澜及明兴，愈觉支粗浅。徒有析理名，竟为粉饰免。天锡泾野君，特被人文选。笃行遵诚明，因时表舒卷。吾道果不绝，觌此脉如线。
解梁书院四首·其二
作者：康海
朝代：明

诸君青云姿，宿志各高尚。奋迅良有期，优游每中谅。修礼慎逸居，稽古却支宕。得师忻折衷，遵道决趋向。我来坐兹堂，诵习惟睹创。始信豪杰人，履历不虚妄。科条从昔云，谦恭见今让。文采虽所珍，躬行以为上。
解梁书院四首·其四
作者：康海
朝代：明

猗猗青衿子，励志各有图。逸志凌天云，丽作惊九区。或为庙廊器，或为章句徒。华丰实乃啬，枝荣干还枯。岂若铲雕琢，逖为君子儒。所需出所养，与世作匡扶。蓺谷谛嘉种，种木审良株。我诗揭堂左，百尔慎所趋。
试笔
作者：康海
朝代：明
体裁：七言律诗

石室栖迟近十年，老人虚拟洞中仙。平生畏暑非耽寂，老去便幽反类禅。霜敚小桃犹有个，风翻细草若生烟。襟怀落拓原无为，祗愧当时抱瓮贤。
读史
作者：康海
朝代：明

鸿雁不老越，蛟龙不潜冈。平生志嘉遁，佐储抑何狂。因叹务光辈，恻恻令心伤。传记尚溢美，其言或荒唐。嗟彼高帝业，赫赫继三王。孺子安所见，胡为遽辞商。契会视豪杰，出处圣所详。感叹掷其策，愿为史臣伥。天边有黄鹄，高飞一千里。烈士耻庸节，世事特敝屣。朝辞上东门，暮从赤松子。感嘅风云期，超悟往还理。进既有所因，退亦何所倚。猎犬贪兔狐，不免灶傍死。富贵多崄巇，英雄如蝼蚁。所以明哲人，穷达重徇已。
读史·其一
作者：康海
朝代：明

鸿雁不老越，蛟龙不潜冈。平生志嘉遁，佐储抑何狂。因叹务光辈，恻恻令心伤。传记尚溢美，其言或荒唐。嗟彼高帝业，赫赫继三王。孺子安所见，胡为遽辞商。契会视豪杰，出处圣所详。感叹掷其策，愿为史臣伥。
读史·其二
作者：康海
朝代：明

天边有黄鹄，高飞一千里。烈士耻庸节，世事特敝屣。朝辞上东门，暮从赤松子。感嘅风云期，超悟往还理。进既有所因，退亦何所倚。猎犬贪兔狐，不免灶傍死。富贵多崄巇，英雄如蝼蚁。所以明哲人，穷达重徇已。
课子
作者：康海
朝代：明

尔爱文章事，应知著力难。涵容须有日，操纵亦多端。大义如分烛，圆机自跃丸。果能追古作，先向老夫看。
赠任主事少海
作者：康海
朝代：明

山居二十年，未见蓬莱客。秋暮邂逅君，文彩甚彪赫。因读治安策，所拟吻不隔。西游遇中道，探囊出素册。琼瑰射人目，殊会杳今昔。再拜睹宸章，炳烁照光宅。叹君英妙时，丁此滂沛泽。宛如闻都俞，依稀见傅说。握手私谓君，丈夫志已获。尚宜践所陈，与世为表格。
赠寒泉中蔚
作者：康海
朝代：明

澄瑩绝纤翳，一泓泻千里。寒月摇轻波，山光彻波底。鱼鰅不敢游，虬龙得猗狔。转盻清素心，挹饮涤凡鄙。平生畏炎蒸，见之辄中喜。愿言保真寂，勿以尘氛浼。
赠寒泉中蔚
作者：康海
朝代：明
体裁：古风

澄莹绝纤翳，一泓泻千里。寒月摇轻波，山光彻波底。鱼鰅不敢游，虬龙得猗狔。转盻清素心，挹饮涤凡鄙。平生畏炎蒸，见之辄中喜。愿言保真寂，勿以尘氛浼。
赠平田
作者：康海
朝代：明

不见平田子，匆匆已二年。再聆绝交论，应笑养生篇。晴日园花细，春风榭柳悬。不知游乐处，谁是竹林贤。
赠滦江公十首
作者：康海
朝代：明

輶车戒晨发，循此东南域。握手立斯须，徘徊意安极。念子有幽思，别言心如织。昔为同生兰，今为特飞翼。人生易悲乐，良晤昔所恤。黄尘暗清渭，对飧安可食。嗟嗟君子心，遐眺在燕北。昔并少陵骑，长眺望夷宫。故都多景象，近迹迷往雄。感嘅发孤咏，宛若思悲翁。粤惟霸上玦，已昧天所穷。自非大雅操，讵识卑与崇。挹泉漱寒碧，酌醴揖群公。志直意不忝，巍然君子风。关辅比多事，钦公能自绥。养寇盖往昔，弭乱岂今䚹。崇货狎卑吏，饰貌忘远规。公来屏笑色，事至任安危。素衷物莫浼，逸驾古所窥。虽有麛裘谤，倏动赤舄悲。所以丈夫行，不与流俗随。逍遥奋孤迈，葳蕤惬渊想。北眺崆峒津，南瞷孟诸坱。麾麈靖疆场，抚剑清罔象。黔庶丁溢恩，牧宰获嘉赏。中原久疮痍，西州独丰穰。感叹乖崖心，讵俟益州榜。夷诵南山章，令人发森爽。道以无垢尊，迹超诚所贵。皇皇廊庙姿，世运实经纬。翩翩翊鸿业，皎皎分万汇。嗟自丁卯来，海宇日腾沸。群公徒悯艰，虚恢果奚谓。薄俗慕驩虞，君子念聋聩。巍巍城边略，足回万夫气。披丛憩轩下，抚卷辄中惭。笑我伎微薄，无能续高骖。缅思雄咏侈，一发连数函。咀嚼味逾隽，咏叹诚所耽。赠瑶似刘傅，酬德怅庐参。清风溘将远，鄙志揆岂堪。那知邂逅际，复送旌旆南。公归止信宿，予饯苦淹后。耿耿徒忧伤，役役定谁咎。忆昔承明直，相企亦已厚。公念薄绮纨，予质等蒲柳。虽能慎初服，终恐易衰朽。乐游观五陵，气候稍非旧。叹息君子陈，宵兴望南斗。徂岁始炎郁，岩洞共公萃。趣若陶公琴，兴越滁守醉。旁眺牛头原，横坐竹林邃。微风涤烦襟，冲抱浥灵秘。偶闻林鸟鸣，遽动舞雩喟。公度比莘父，予志岂荷蒉。喜贶弥笥来，欲和复中避。悠悠长安道，车骑纷如云。父老泣相谓，童稚声欲吞。借问道傍士，述答甚慇勤。三秦失慈母，黔首怀使君。饯送顺心意，昊天安肯闻。徘徊玩此语，感嘅异前云。不睹泽门诵，焉契章甫文。予怀絷莫即，公训安可聆。矢诗虽不多，聊以宣德馨。高驾既难挽，孤忠益屏营。北风嗣元序，节物改仙蓂。追送理应及，郁陶浩岂平。华山有崎崛，髣髴出青冥。烦公待予至，同访少微星。
赠滦江公十首·其一
作者：康海
朝代：明

輶车戒晨发，循此东南域。握手立斯须，徘徊意安极。念子有幽思，别言心如织。昔为同生兰，今为特飞翼。人生易悲乐，良晤昔所恤。黄尘暗清渭，对飧安可食。嗟嗟君子心，遐眺在燕北。
赠滦江公十首·其七
作者：康海
朝代：明

公归止信宿，予饯苦淹后。耿耿徒忧伤，役役定谁咎。忆昔承明直，相企亦已厚。公念薄绮纨，予质等蒲柳。虽能慎初服，终恐易衰朽。乐游观五陵，气候稍非旧。叹息君子陈，宵兴望南斗。
赠滦江公十首·其三
作者：康海
朝代：明

关辅比多事，钦公能自绥。养寇盖往昔，弭乱岂今䚹。崇货狎卑吏，饰貌忘远规。公来屏笑色，事至任安危。素衷物莫浼，逸驾古所窥。虽有麛裘谤，倏动赤舄悲。所以丈夫行，不与流俗随。
赠滦江公十首·其九
作者：康海
朝代：明

悠悠长安道，车骑纷如云。父老泣相谓，童稚声欲吞。借问道傍士，述答甚慇勤。三秦失慈母，黔首怀使君。饯送顺心意，昊天安肯闻。徘徊玩此语，感嘅异前云。不睹泽门诵，焉契章甫文。
赠滦江公十首·其二
作者：康海
朝代：明

昔并少陵骑，长眺望夷宫。故都多景象，近迹迷往雄。感嘅发孤咏，宛若思悲翁。粤惟霸上玦，已昧天所穷。自非大雅操，讵识卑与崇。挹泉漱寒碧，酌醴揖群公。志直意不忝，巍然君子风。
赠滦江公十首·其五
作者：康海
朝代：明

道以无垢尊，迹超诚所贵。皇皇廊庙姿，世运实经纬。翩翩翊鸿业，皎皎分万汇。嗟自丁卯来，海宇日腾沸。群公徒悯艰，虚恢果奚谓。薄俗慕驩虞，君子念聋聩。巍巍城边略，足回万夫气。
赠滦江公十首·其八
作者：康海
朝代：明

徂岁始炎郁，岩洞共公萃。趣若陶公琴，兴越滁守醉。旁眺牛头原，横坐竹林邃。微风涤烦襟，冲抱浥灵秘。偶闻林鸟鸣，遽动舞雩喟。公度比莘父，予志岂荷蒉。喜贶弥笥来，欲和复中避。
赠滦江公十首·其六
作者：康海
朝代：明

披丛憩轩下，抚卷辄中惭。笑我伎微薄，无能续高骖。缅思雄咏侈，一发连数函。咀嚼味逾隽，咏叹诚所耽。赠瑶似刘傅，酬德怅庐参。清风溘将远，鄙志揆岂堪。那知邂逅际，复送旌旆南。
赠滦江公十首·其十
作者：康海
朝代：明

予怀絷莫即，公训安可聆。矢诗虽不多，聊以宣德馨。高驾既难挽，孤忠益屏营。北风嗣元序，节物改仙蓂。追送理应及，郁陶浩岂平。华山有崎崛，髣髴出青冥。烦公待予至，同访少微星。
赠滦江公十首·其四
作者：康海
朝代：明

逍遥奋孤迈，葳蕤惬渊想。北眺崆峒津，南瞷孟诸坱。麾麈靖疆场，抚剑清罔象。黔庶丁溢恩，牧宰获嘉赏。中原久疮痍，西州独丰穰。感叹乖崖心，讵俟益州榜。夷诵南山章，令人发森爽。
赠行边使
作者：康海
朝代：明

列镇迎恩介胄雄，赭袍遥映塞云红。武臣敌忾馀虓虎，圣主忧时起卧龙。天上使星临阃外，斗间紫气照关中。长城万里今增重，不数平淮一线功。
赵使君后堂同东谷太微太华诸君子集
作者：康海
朝代：明

使君爱客宴閒堂，客醉歌狂殊未央。自以笑言偕四俊，虚疑时序到重阳。炎天过雨先销暑，美酒当筵岂论觞。旦日东征更疏阔，赠予何惜远游章。群公相见亦忧时，事势推移却未知。岂有明王崇侈好，总缘中使辱恩私。典刑具在公平法，台谏何劳激烈辞。掎麈漫思忠献议，英雄当事盖如斯。
赵使君后堂同东谷太微太华诸君子集·其一
作者：康海
朝代：明

使君爱客宴閒堂，客醉歌狂殊未央。自以笑言偕四俊，虚疑时序到重阳。炎天过雨先销暑，美酒当筵岂论觞。旦日东征更疏阔，赠予何惜远游章。
赵使君后堂同东谷太微太华诸君子集·其二
作者：康海
朝代：明

群公相见亦忧时，事势推移却未知。岂有明王崇侈好，总缘中使辱恩私。典刑具在公平法，台谏何劳激烈辞。掎麈漫思忠献议，英雄当事盖如斯。
过刘水部故宅
作者：康海
朝代：明

水部风流古，云亡亦有年。重来因问讯，孤坐思凄然。孙子犹儒服，门墙托市廛。向时豪爽论，谁为世人传。
过庆善宫
作者：康海
朝代：明

长川直南泻，清渭横其冲。灏光触云汉，此下潜真龙。钦想还谯赋，缅怀天日容。地秘非天发，安能为人钟。改寺报慈德，谨护列崇墉。沦没几百载，所遗惟巨钟。后当景泰末，移置荐福东。千牛不可载，百室或启凶。嗟此亦神物，似与守灵踪。迹灭不能见，大约闻老农。但与看气色，巍巍冠秦雍。
过张子西溪作
作者：康海
朝代：明

自予抱幽戚，三载鲜游眺。春日忽言征，聿底沧洲妙。柳色参差生，芳意远近耀。张宴临溪波，弹琴递清调。惠风当襟怀，游赏恣舒啸。匪效苏门狂，将追虎溪笑。少日牵王役，结绶事廊庙。粗直虽见称，龌龊果成诮。馌稼浒西曲，探奇历幽徼。叹君本素心，晤言希久要。
过春雨亭作
作者：康海
朝代：明

再过此亭下，森疏真可人。樊墙俱胜昔，花柳忽如春。总得林间趣，偏宜物外身。脩篁轩后出，何啻万竿新。
过渭川草堂
作者：康海
朝代：明

渭川草堂清渭滨，无数好花开暮春。小窗不受风雨逼，烂醉岂忧儿女嗔。数椽自可藉疏豁，百亩谁曾辞贱贫。凭君分我万竿竹，令我因以东卜邻。
送吴慎之令铜梁
作者：康海
朝代：明

忆昔与子游乡学，短褐彯彯俱总角。千人过眼无一堪，私拟君才当颖脱。以兹常听万里鸣，岂意萧条饭场藿。我昔应时官翰林，世间名士空相博。转觉君才近所无，垂老科场意羞缩。奋迅因求勾漏閒，声华晔晔今非昨。苟能行事何足猜，丈夫要见青天阔。国家名公不可数，俱向专城事民瘼。君不见汉庭黄霸与鲁恭，至今名誉振天地，何况当时为列公。
送大理西勘
作者：康海
朝代：明

返耕厕幽壑，服义屈高轩。握手立斯须，倾倒见雄论。昔宦志孤陋，中路忽履屯。负罪苟不死，兹已含溢恩。疏懒循故性，竟志纫山荪。感君缱绻意，幡然谢前闻。杀鸡馔雕胡，列坐开荜门。斗酒醉方已，徘徊惜日曛。今夕别君去，孟冬定回辕。尚期撰杖屦，共眺南山云。
送尹员外之先
作者：康海
朝代：明

昔逢华阳君，云为五帝使。检箓下九州，为予泄元秘。指点峨嵋傍，谓有仙人气。仙人尹之先，卓荦万夫贤。吐气成五色，为世鼓朱弦。绝调人莫知，徒见春江篇。予亦遁世者，闻之心洒然。恨不遂一见，相与定草元。天风自楚下，吹落岐周前。相见即相信，今岁成罕焉。款洽苦不久，俄赴天子宣。饯酒荜门下，逸兴浩难传。
送张汝贤
作者：康海
朝代：明

山居久谢风云使，今日西堂为子开。三百同年谁更好，八千滇水几时来。循良作郡纾民力，落魄逢人爱酒杯。青镜霜髭吾亦老，骊歌汀柳不胜哀。
送滦江中丞西勘
作者：康海
朝代：明

秋雨复如注，旌旗仍赴西。仆马不能立，杯酒那可携。公归定十月，山庄事粗没。新酿既已成，嘉殽有薇蕨。即今搆小亭，亭成伫公坐。虽无丝竹陈，可试风雅课。南山秋暮佳，气色清且翠。眺览既中惬，啸歌或幽邃。此役千国经，天下由重轻。古哲务成事，今人唯酿名。往往十年迩，边陬太乏理。舆皂皆所亲，毁誉出憎喜。虽悉延访心，纷乱若丝枲。积今日益滋，君子复轻信。自谓根蒂获，岂有纤细近。治边如治鲜，要在审其势。剖断贵神速，宰制厌牵系。近闻甘泉城，皇皇尽危惧。主者谕不开，仓卒何以计。远人遵讹言，其情易摇曳。片言昆崙摧，转拟万夫毙。公固岂弟人，弛张有程具。向既失缓急，今且须砥砺。同事六七公，休休皆伟器。当事必安舒，临机戒轻蓦。嗟嗟千里心，顾此岂能白。亦知刍荛微，赠公冀公择。
送郭玉西还
作者：康海
朝代：明
体裁：五言律诗

病酒动经月，君来慰我思。青冥日淫雨，小阁忆当时。世重梁州舞，予嫌子夜词。还家逢女伴，不可斗蛾眉。
送马天瑞还京
作者：康海
朝代：明

庚申长安一见君，知君气盖千人军。正德八年定蜀贼，延绥健儿如虎奔。此时天子方西顾，名公才将如云屯。君从制帅适经过，老眼拂拭知有人。果然三月破绵汉，遂令巴蜀无风尘。向也王师亦尝奋，山东河北根株尽。岂系将军纪律疏，由来战士骁腾靳。扫荡宁夸廖贼收，笑谈直羡终郎俊。渭水秦山壮气回，金台恒岳益崔嵬。相逢意气还如昔，愧尔经邦济世才。
邀客
作者：康海
朝代：明

旧日追游尽，萧条幸有君。无能消宿雨，未可怨朝云。燕市茱萸酒，秦楼翡翠裙。共来拚一醉，应胜隔墙闻。
邀客·其一
作者：康海
朝代：明

旧日追游尽，萧条幸有君。无能消宿雨，未可怨朝云。燕市茱萸酒，秦楼翡翠裙。
邀客·其二
作者：康海
朝代：明

共来拚一醉，应胜隔墙闻。
邯郸美人歌
作者：康海
朝代：明
体裁：古风

兰氏小姬名凤笙，邯郸美人独擅名。等闲一见万金贱，何况逍遥翡翠屏。精神婉娈性情适，自恨生身杨柳陌。陌上羞看游冶郎，镜中愁作当眉碧。学得秦筝不肯弹，却将针指凑齐纨。鸳鸯刺就肠先断，掩却银床独自叹。
郭庙答希宋诸公·其一
作者：康海
朝代：明
体裁：古风

芳春岂不惜，驾言趍华山。儿女事如此，讵许垂老閒。感君远相饯，搦杯泪如潸。虽有丝竹奏，那能开苦颜。握手重犹豫，怅望绿草间。节物不相待，流年逝潺湲。
郭庙答希宋诸公·其二
作者：康海
朝代：明
体裁：古风

欲行复中止，临驾忽心摧。浒西花无数，予归当渐开。君若有游思，予亦富新醅。或擢湋水波，或眺沜东台。不敢竟月醉，昔人安在哉。
郿塘初浴
作者：康海
朝代：明

忆昔己卯春，曾与泾野约。因访岐东君，于兹共行乐。登山瞷岐雍，临池事澡瀹。子时多杂人，秽气远相搏。微憩古祠下，魂魄苦销铄。斜阳且衔山，亟去步未却。黾勉宿横渠，是意竟荒落。弃置至壬午，来自郿东郭。赖有王李曹，先驱为充拓。泉水煖且瑩，一汤百疴掠。始信灵物佳，翻嫌表章略。今此复临池，神思益恢扩。瑩彻一如昔，清净宛非昨。形畅意转新，神适喜如跃。嗟哉华清宫，安能与之若。作诗告后来，此地不可薄。
郿塘初浴
作者：康海
朝代：明
体裁：古风

忆昔己卯春，曾与泾野约。因访岐东君，于兹共行乐。登山瞷岐雍，临池事澡瀹。子时多杂人，秽气远相搏。微憩古祠下，魂魄苦销铄。斜阳且衔山，亟去步未却。黾勉宿横渠，是意竟荒落。弃置至壬午，来自郿东郭。赖有王李曹，先驱为充拓。泉水煖且莹，一汤百疴掠。始信灵物佳，翻嫌表章略。今此复临池，神思益恢扩。莹彻一如昔，清净宛非昨。形畅意转新，神适喜如跃。嗟哉华清宫，安能与之若。作诗告后来，此地不可薄。
酿酒
作者：康海
朝代：明

吾道仍须酒，秋分酿更宜。便当炊百石，犹未足千卮。行乐年空暮，闻歌日尚迟。风流杜陵老，倾倒是吾师。
醉别王侍郎歌
作者：康海
朝代：明

春阳迟迟仓庚鸣，我公东归旌旆扬。蒸黎连络啼路傍，慈母欲去安所望。搴帷扳驾心皇皇，行道之人咸感伤。繄自我公来抚堂，吏就典列民用襄。剂量绅缩心百方，拯救提挈如被戗。使者冠盖徒相仍，固闭不得为民殃。文移反覆千万箱，借措却恼司空郎。公身虽去德在民，公德在民民忍忘。掇拾民意述此章，惟公保爱履嘉祥。华山高高摩穹苍，大河逶迤接扶桑。西土令闻同穹长，秦民世世赖休光。天子仁圣思股肱，公当不久还岩廊。公德旁布四海康，千秋万岁永寿昌。
长安别云梦侍御
作者：康海
朝代：明
体裁：古风

我东游华山，逢子长安陌。喜见杨柳青，共坐搴芳碧。桑落出名家，斟酌渺今昔。道合蔑二难，情亲欲千石。夕烟生远林，前旌指玄璧。握手难久留，知君有佳适。明年报天子，再订仙掌席。
长安寿赵封君歌
作者：康海
朝代：明

客向华山去，过宿长安坊。明日复延伫，大醉使君堂。使君之父松鹤翁，银髯雪鬓来从容。见我更取大斗出，一饮已倾三百钟。匆匆数语见胸次，四座通看独神异。此翁本是天上人，世间图画空相似。徂徕之松千尺长，终日纷纷云气翔。南极老人跨鹤至，其下可许寻常当。翁言明日是初度，满庭宾客如烟雾。使君自喜春日长，天际谁知有仙婺。灵药闪烁堆玉盘，持以赠翁翁自看。一粒便可八千岁，几度笑观沧海乾。我执翁手为翁语，世上如翁几人许。生儿不忝杜与房，举手争看乔共梓。群仙今日上翁堂，何以赠之云锦章。綵衣先见二千石，使翁姓字千载香。
长安早发怀欹湖
作者：康海
朝代：明
体裁：七言律诗

既至长安不见君，风流徒颂沈休文。谁知儿女事粗了，复有艰虞乘所闻。酷暑未忧中道热，凉阴空望北山云。可能公子开涓滴，谩醉东池到夕曛。
閒居咏怀
作者：康海
朝代：明

穷居无别悰，扫径揖清霭。浊醪自斟酌，幽花复芬馤。虽微恣性欢，亦鲜迷津嘅。寒虫相续鸣，潦水参互沛。节物渐以更，人事纷相代。猗彼巢由徒，旷音昭物外。
问驿使
作者：康海
朝代：明
体裁：古风

汝自马村来，汪濊定何许。向经袁村西，四顾已如渚。河水没马腹，奔潦几时住。愁都天际云，痴痴若膏糈。白帝司敛藏，底事辄乖矩。苟无念此人，亦当悯禾黍。
闻筝
作者：康海
朝代：明
体裁：五言律诗

宝靥西邻女，鸣筝傍玉台。秋风孤鹤唳，落日百泉洄。座客皆惊引，行云欲下来。不知弦上曲，清切为谁哀。
阎家渡吕王二君作
作者：康海
朝代：明
体裁：古风

美人约我游汤泉，明日同之清渭川。日中我抵阎家渡，不见美人心自怜。嘉兴太守清狂客，肯使相逢仓卒还。天昏云暗古道涩，思君不来空伫立。金衔白马中夜嘶，青尊碧碗嗟何及。达旦不寐芳意衰，空庭露下苍苔湿。明星渐低人渐喧，起来翘首望西原。原头不见车马下，户外空闻鸦鹊繁。
陂头
作者：康海
朝代：明

回首双流细，森疏万木长。绕溪蒲粉落，夹路稻花香。所向皆殊绝，平看却渺茫。几时同鄠叟，伐竹构茆堂。
除夜
作者：康海
朝代：明
体裁：七言律诗

岁暮开樽对竹扉，煖风吹座亦微微。却看稚子婆娑态，不用韦娘袅娜衣。海上灵丹消息近，天涯朋辈信音稀。独怜彭麓山阴叟，浊酒酣歌兴不违。
青门歌
作者：康海
朝代：明
体裁：古风

人生会少离别多，握手送君君若何。青门芳草四瀰瀰，苍渭素浐生愁波。今日送君归，何日望君至。怜君磊落人，纷华亦何事。长亭山色远近开，与君酌酒愿君醉。此去当为远别离，离愁漠漠心如碎。杨柳青青知为谁，鸣泉日日摧归骑。歌者且勿停，行者且暂憩。灞陵桥上西日驰，朱颜那许人恒驻。君才特达近所稀，许身当作青云器。况兹先后被恩私，阀阅崎㟴蔑群贵。从来将相出名家，涔鱼辙鲋空相觊。愿君拂拭星斗文，莫使尘氛等闲蔽。离别虽难儿女情，行藏颇涉英雄事。酒酣长揖各自归，明日相思渺无际。
静林寺别张秋官康甫张侍御运夫
作者：康海
朝代：明
体裁：五言律诗

巳怯春馀热，那堪送我行。湖光回白鹭，节候入朱明。小径风沙合，层台烟雾横。遥看静林寺，似可学无生。
题王秀才牡丹图
作者：康海
朝代：明

何日到吾家，牡丹应著花。开图一见兴已发，遥似当年宴紫霞。雕栏不受春风抑，绿叶红蕤舞风力。终日回旋不肯休，根株苦被丹青匿。远路邅洄销客心，梦魂惟在草堂阴。牡丹牡丹吾语汝，三月八日始谷雨。
题画
作者：康海
朝代：明
体裁：五言绝句

长裾澹容与，散步苍松下。不是鹿门人，何似栖栖者。
饮酒乐
作者：康海
朝代：明
体裁：七言绝句

碧碗金波窈窕歌，绿云红日醉颜酡。西风白石双岩下，北雁清霜奈夜何。
饮酒乐·其二
作者：康海
朝代：明
体裁：七言绝句

饮酒无多乐亦多，野花岩鸟意婆娑。朱缨白马青莲盖，不及溪田卧绿莎。
饮酒二首
作者：康海
朝代：明

独居意靡畅，行吟心更伤。晨发望原际，佳气郁相望。恨无同怀人，跃马陟暾冈。徘徊日忽暮，感叹琴屡张。山妻出美酒，斟酌为君尝。三觞起孤抱，百忧忽若忘。丈夫生世间，磊落斯所臧。何须久郁郁，自如陌上桑。
驼峰绝顶眺望
作者：康海
朝代：明

驼峰孤眺郁嵯峨，自觉西来乐事多。千折笑看洪水细，双岩不见白云过。周公礼乐空遗庙，谢傅风流有浩歌。太白南瞻真咫尺，关中佳气近如何。
高陵道中怀吕仲木
作者：康海
朝代：明

寂寞高陵县，慇勤怀大防。义于昆弟切，情视范张长。累辱驰音问，聊能达报章。总令瞻第宅，那复共徜徉。
鹿苑怀太微
作者：康海
朝代：明

鹿苑何王殿，明时尚赐秦。芳林春碍日，幽草昼眠麇。畎亩馀生计，乾坤信此身。西京谁欲赋，韦曲有词人。
咏柳
作者：康登彦
朝代：明
体裁：七言律诗

照影盈盈拂自垂，受风缕缕弱还吹。关山笛里思归引，灞水桥边恨别枝。翠黛莫因春去损，纤腰乍向月明移。可怜空傍章台老，欲惜凋零更有谁。
城西别友
作者：康登彦
朝代：明
体裁：七言律诗

驿楼重发不胜悲，执手难于乍别时。故国残年人去远，乱山疏雨马行迟。青袍暗湿为儒泪，绿酒愁听送客诗。最是关门风雪恶，明朝吹尽鬓边丝。
感遇
作者：康秀才
朝代：明

燕子楼中人去时，落花飞絮系相思。阑干独倚看明月，肠断春风知不知？
无题
作者：康秀才
朝代：明

笑看海云初起处，吾家隐隐碧天隅。何时跨鹤随风去，同与仙人坐白榆。
挽左宗棠联
作者：康阜
朝代：明
体裁：联

位极人臣，出将入相；功在天下，生荣死哀。
有感
作者：康阜
朝代：明

晓出看花到夕阳，归来犹带碧桃香。王孙不识春光好，夜夜鸣丝向曲房。
中秋有感
作者：康麟
朝代：明

客里逢佳节，飘蓬愧此身。可怜今夜月，独照异乡人。物色随秋改，羁怀逐日新。何时优诏许，归养白头亲。
乙亥再复命退朝作
作者：康麟
朝代：明

封章重奏上金銮，喜得天颜两度看。银汉月低仙仗晓，玉阶霜重绣衣寒。自惭谫薄沾恩早，谁谓精忠报国难。退食从容还北望，丹心飞傍五云端。
九日泊谷亭闸
作者：康麟
朝代：明

舟行逢九日，晚泊谷亭津。坐久风欺帽，吟多月醉人。茱菊羞双鬓，萍蓬叹一身。君亲恩未报，回首欲沾巾。
冬日有怀柬李公子
作者：康麟
朝代：明

金陵淹旅食，况复岁华深。隔枕一声雁，离人千里心。青灯寒照影，白雪苦牵吟。赖有贤公子，时来叩赏音。
冬至感怀
作者：康麟
朝代：明

客里逢佳节，骎骎百感招。瞻云亲舍远，望阙玉宸遥。道否凭阳泰，愁多仗酒消。何时风力便，鸣佩再趋朝。
初秋夜雨独坐试笔
作者：康麟
朝代：明

风送初秋雨，潇潇入夜鸣。井飘梧一叶，壶滴漏三声。暑向帘栊退，凉从枕簟生。长吟不成寐，无限客初情。
喜得孙
作者：康麟
朝代：明

乔木阴连屋，溪山旧相儒。昨辞天上禄，今得掌中珠。种德惟桑梓，传家只典谟。善缘天不负，阴骘本无拘。龙江佳丽地，绿水绕青山。秀挺蟾宫桂，香生谢砌兰。伏犀丹顶出，新月两眉弯。况有诗书泽，家家学孔颜。
喜得孙·其一
作者：康麟
朝代：明

乔木阴连屋，溪山旧相儒。昨辞天上禄，今得掌中珠。种德惟桑梓，传家只典谟。善缘天不负，阴骘本无拘。
喜得孙·其二
作者：康麟
朝代：明

龙江佳丽地，绿水绕青山。秀挺蟾宫桂，香生谢砌兰。伏犀丹顶出，新月两眉弯。况有诗书泽，家家学孔颜。
忆弟凤龙
作者：康麟
朝代：明

京华作客又三年，骨肉分携各一天。亲舍有云空自望，乡书无雁倩谁传。谢池草长春多梦，姜被寒生夜不眠。自是欲归归未得，月明千里寸心悬。
怀故园
作者：康麟
朝代：明

京华旅食觉秋深，那更怀归思不禁。几处清霜寒度角，万家明月乱敲砧。宣尼有意淹齐淅，庄舄无乡动越吟。遥忆番山旧诗社，何时携手一登临。
思亲
作者：康麟
朝代：明

亲舍迢迢久别离，客边无日不兴思。西风孤馆闻蛩处，疏雨残灯听漏时。上国霜寒鸳被薄，大江天远雁书迟。白云望断空翘首，彩服何年献书卮。
春昼睡起
作者：康麟
朝代：明

池草诗初就，华胥梦正回。铜龙希昼漏，宝鸭冷春埃。燕燕蹴花去，莺莺求友来。物情苦相撩，何惜玉尊开。
晓发连江
作者：康麟
朝代：明

早发连江驿，迢迢去路长。山川分杳霭，云树入微茫。茅屋鸡声晓，芳洲杜若香。不须高喝道，惊散睡鸳鸯。
晚渡扬子江
作者：康麟
朝代：明

浩浩长江晚正晴，仙舟如画一毫轻。空中云接高低树，镜里天浮上下星。锦缆牵风归鸟断，兰桡摇月睡龙醒。三更候吏津头立，笳鼓声中道姓名。
柳庄
作者：康麟
朝代：明

爱此陶潜柳，春来种满庄。雨条牵翡翠，风线弄鹅黄。黛色侵书幌，清阴覆草堂。闲中幽兴发，相对引壶觞。
槎溪钓叟为邓乡执赋
作者：康麟
朝代：明

门前流水碧潆洄，上有浮槎作钓台。几点鹭鸥当镜落，一竿风月自天来。羊裘任著随闲梦，星象何曾犯上台。只恐鹤书求隐逸，未容华发老蒿莱。
泊吉溪铺
作者：康麟
朝代：明

暮泊邮亭下，人家已掩门。秋声云外树，灯影水边村。虎啸山风动，渔归石濑喧。数声何处笛，羁思杳香园。
游兴化寺
作者：康麟
朝代：明

一入招提境，浑忘尘世踪。昙花飞扑马，法雨洒降龙。台殿丹青古，林峦紫翠重。香朝常供佛，齐午不鸣钟。梅蕊晴薰雪，葭灰暖逼冬。追陪人杂遝，语笑气从容。鹿女衔花献，山僧煮茗供。静中闻一鸟，幽处见双松。览胜贪如画，谈玄悟彼宗。题诗纪良会，红日转西峰。
游观音阁
作者：康麟
朝代：明

楼殿玲珑架石琴，四时钟磬出潭心。潮生潮落自朝夕，帆去帆来成古今。清冷迥无尘俗到，幽虚疑有白云侵。乘阑不尽登临兴，笔底新诗取次吟。
澹斋为邻翁邓氏赋
作者：康麟
朝代：明

茆斋潇洒绝尘侵，世外埋名学陆沈。一榻白云闲有梦，九重丹诏老无心。藿葵滋味忘荣辱，韦布清风迈古今。只恐祥鳞腾化日，定将台阁换山林。
至汀府
作者：康麟
朝代：明

汀路千山里，山山景可耽。芙蓉开叠障，翡翠隐明岚。水驿通章贡，人烟接岭南。喜逢贤五马，清政得玄谈。
舟至鲁桥遇雨有怀戏绩子明旧句
作者：康麟
朝代：明

风雨潇潇暗鲁桥，兴怀其奈酒初消。瑶琴有恨惭司马，金屋无情锁阿娇。宾雁稀疏音信杳，楚天空阔梦魂遥。何时得遂三生约，来向秦楼听凤箫。
过淮安
作者：康麟
朝代：明

官船清晓渡淮安，满目风情入画看。衰柳冻含江雪暝，早梅香逐水云寒。酒沽绿市朋簪合，人忆青楼客况难。王事驱驰当自勉，不须回首更盘桓。
还家
作者：康麟
朝代：明

自爱吾庐僻，能辞长者车。病多常废栉，游倦且逃虚。开幔过巢燕，摊书走蠹鱼。不缘潘岳拙，那得遂閒居。
送梁楚恕还五羊
作者：康麟
朝代：明

之子耽游侠，江湖得趣深。孤琴江上月，一剑客边心。故国楚云外，归舟吴水浔。举杯不忍别，聊赋短长吟。
送王元还南海
作者：康麟
朝代：明

紫陌香尘逐马蹄，一尊相送凤台西。行人已向今朝别，杜宇何须尽日啼。明月孤舟湘水阔，夕阳芳草楚天低。遥知此去春光好，无限莺花入品题。
除夜有感
作者：康麟
朝代：明

旅馆萧条岁事阑，独凭杯酒强为欢。家林闲舍三年别，客路梅花几度看。春意又从今夕暖，宦情还似旧时寒。催人光景如流水，莫遣秋霜点鬓端。
静斋
作者：康麟
朝代：明

高人尚幽独，卜筑淡无营。道在贫何病，心闲梦亦清。山光当镜落，草色入帘青。仰止巢由者，千秋垂令名。
友人西湖閒步
作者：庾梅
朝代：明
体裁：七言律诗

六桥芳草碧烟生，閒向春光敛屦行。近水看花鸥暗觉，穿云采药鹿遥惊。风高幽涧泉声细，雨歇长堤柳影轻。曾与芰荷相约否，鹤峰初月照人明。
冬日舟中晓望
作者：庾楼
朝代：明

水痕如縠远蒹葭，历历晴空见物华。半壁高崖分鸟道，一溪寒溜傍人家。疏篱静处明初日，独树堤边落远霞。孤棹逶迤何处驻，霜枝随意自横斜。
冬江夜泊
作者：庾楼
朝代：明

霜风吹月入兰舟，几片轻云意自悠。孤客有怀常问夜，乱山无绪自成秋。萧萧落木群虫语，寂寂寒江白浪流。何处渔人相借问，一声长笛自夷犹。
回龙放生
作者：庾楼
朝代：明

梵入寒空静，江天一望微。生公曾说法，开士亦皈依。去鸟闻金粟，行人折露薇。持将同异意，晚映落霞归。
季夏同姚讱庵晓白张敬庵严筑公黎传人汎舟南宗庵访昙大师刘羽士振枰试茗纵谈玄理归次逢禅上人以荔枝驰回饷客和讱庵作
作者：庾楼
朝代：明

江帆带日开晴浦，野寺流风拂曙烟。笑着黄冠从羽客，拜辞青笠学乘禅。一枰慧力归空劫，半偈文心落幻缘。归路晚逢丹荔至，扑人香艳向人圆。
次答张伯淇
作者：庾楼
朝代：明

白发催迟暮，高峰伴寂寥。十年成底事，一别又今朝。但可花经眼，何当米折腰。子山词赋好，遗恨向谁销。